ai4bharat/Pralekha huggingface dataset:
ਰਾਸ਼ਟਰਪਤੀ ਸਕੱਤਰੇਤ
ਆਓ, ਭਾਰਤ ਮਾਤਾ ਦੇ ਤਾਜ ਦੇ ਉੱਜਵਲ ਰਤਨ, ਜੰਮੂ-ਕਸ਼ਮੀਰ ਨੂੰ ਧਰਤੀ ਉੱਤੇ ਫਿਰਦੌਸ ਬਣਾਉਣ ਦੀ ਕੋਸ਼ਿਸ਼ ਕਰੀਏ: ਰਾਸ਼ਟਰਪਤੀ ਕੋਵਿੰਦ
ਭਾਰਤ ਦੇ ਰਾਸ਼ਟਰਪਤੀ ਨੇ ਜੰਮੂ-ਕਸ਼ਮੀਰ ਵਿੱਚ ਰਾਸ਼ਟਰੀ ਸਿੱਖਿਆ ਨੀਤੀ  ਦੇ ਲਾਗੂਕਰਨ ਬਾਰੇ ਕਾਨਫਰੰਸ ਨੂੰ ਸੰਬੋਧਨ ਕੀਤਾ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਜੰਮੂ-ਕਸ਼ਮੀਰ ਵਿੱਚ ਰਾਸ਼ਟਰੀ ਸਿੱਖਿਆ ਨੀਤੀ  ਨੂੰ ਲਾਗੂ ਕਰਨ ਸਬੰਧੀ ਇੱਕ ਕਾਨਫਰੰਸ ਨੂੰ ਸੰਬੋਧਨ ਕਰਦਿਆਂ ਕਿਹਾ, ਮੇਰਾ ਸੁਪਨਾ ਜੰਮੂ-ਕਸ਼ਮੀਰ ਨੂੰ ਗਿਆਨ, ਉੱਦਮ, ਇਨੋਵੇਸ਼ਨ ਅਤੇ ਕੌਸ਼ਲ ਵਿਕਾਸ ਦੇ ਕੇਂਦਰ ਵਜੋਂ ਉੱਭਰਦੇ ਦੇਖਣਾ ਹੈ। ਰਾਸ਼ਟਰਪਤੀ ਨੇ ਅੱਜ 20 ਸਤੰਬਰ, 2020 ਨੂੰ ਸ੍ਰੀਨਗਰ ਵਿੱਚ ਹੋਈ ਇਸ ਕਾਨਫ਼ਰੰਸ ਨੂੰ ਇੱਕ ਵੀਡੀਓ ਸੰਦੇਸ਼ ਰਾਹੀਂ ਸੰਬੋਧਨ ਕੀਤਾ ਜਿਸ ਵਿੱਚ ਜੰਮੂ-ਕਸ਼ਮੀਰ ਦੇ ਉਪ ਰਾਜਪਾਲ, ਜੰਮੂ-ਕਸ਼ਮੀਰ ਦੀਆਂ ਯੂਨੀਵਰਸਿਟੀਆਂ ਦੇ ਵਾਈਸ ਚਾਂਸਲਰਾਂ ਅਤੇ ਕਾਲਜਾਂ ਦੇ ਪ੍ਰਿੰਸੀਪਲਾਂ ਦੇ ਨਾਲ-ਨਾਲ ਹੋਰ ਹਿਤਧਾਰਕ ਵੀ ਸ਼ਾਮਲ ਹੋਏ।
ਖਿੱਤੇ ਦੇ ਵਿਦਵਤਾਪੂਰਨ ਉਪਰਾਲਿਆਂ ਦੀ ਸ਼ਲਾਘਾ ਕਰਦਿਆਂ ਰਾਸ਼ਟਰਪਤੀ ਨੇ ਕਿਹਾ ਕਿ ਐੱਨਈਪੀ ਨੂੰ ਅੱਖਰ-ਅੱਖਰ ਅਤੇ ਸੱਚੀ ਭਾਵਨਾ ਨਾਲ ਲਾਗੂ ਕਰਕੇ ਇਸ ਫਿਰਦੌਸ  ਨੂੰ ਗਿਆਨ, ਇਨੋਵੇਸ਼ਨ ਅਤੇ ਸਿੱਖਿਆ ਦਾ ਕੇਂਦਰ ਬਣਾਉਣ ਲਈ ਦ੍ਰਿੜ੍ਹ ਯਤਨ ਕੀਤੇ ਜਾਣੇ ਚਾਹੀਦੇ ਹਨ। ਮੱਧਯੁਗ ਵਿੱਚ ਕਹੇ ਜਾਂਦੇ ਇੱਕ ਮਨਮੋਹਣੇ ਦੋਹੇ ਤੋਂ ਪ੍ਰੇਰਣਾ ਲੈਂਦਿਆਂ, ਉਨ੍ਹਾਂ ਕਿਹਾ ਕਿ ਇਹ ਕਦਮ ‘ਭਾਰਤ ਮਾਤਾ ਦੇ ਤਾਜ ਦੇ ਉੱਜਵਲ ਰਤਨ’ ਜੰਮੂ-ਕਸ਼ਮੀਰ ਨੂੰ ਇੱਕ ਵਾਰ ਫਿਰ “ਧਰਤੀ ਉੱਤੇ ਫਿਰਦੌਸ” ਬਣਾ ਦੇਣਗੇ।
ਜੰਮੂ-ਕਸ਼ਮੀਰ ਨੂੰ ਵਿਰਾਸਤ ਵਿੱਚ ਮਿਲੇ ਸਿੱਖਿਆ ਦੇ ਖੇਤਰ ਵਿੱਚ ਸਮ੍ਰਿੱਧ ਵਿਰਸੇ ਬਾਰੇ ਗੱਲ ਕਰਦਿਆਂ ਰਾਸ਼ਟਰਪਤੀ ਕੋਵਿੰਦ ਨੇ ਕਿਹਾ ਕਿ ਇਹ ਪੁਰਾਣੇ ਸਮੇਂ ਤੋਂ ਸਾਹਿਤ ਅਤੇ ਸਿੱਖਣ ਦਾ ਕੇਂਦਰ ਰਿਹਾ ਹੈ। ਕਲਹਣ ਦੇ ਰਾਜਤਰੰਗਿਣੀ ਅਤੇ ਮਹਾਯਾਨ ਬੁੱਧ ਧਰਮ ਦੀਆਂ ਉਦਾਹਰਣਾਂ ਦਾ ਹਵਾਲਾ ਦਿੰਦੇ ਹੋਏ, ਜਿਨ੍ਹਾਂ ਦੇ ਸਿਧਾਂਤ ਕਸ਼ਮੀਰ ਵਿੱਚ ਪ੍ਰਸਿੱਧ ਸਨ, ਉਨ੍ਹਾਂ ਕਿਹਾ ਕਿ ਭਾਰਤ ਦੀਆਂ ਸੱਭਿਆਚਾਰਕ ਪਰੰਪਰਾਵਾਂ ਦਾ ਇਤਿਹਾਸ ਉਨ੍ਹਾਂ ਨੂੰ ਧਿਆਨ ਵਿੱਚ ਲਏ ਬਗੈਰ ਅਧੂਰਾ ਰਹੇਗਾ।
ਰਾਸ਼ਟਰੀ ਸਿੱਖਿਆ ਨੀਤੀ  ਦੀ ਮਹੱਤਤਾ ਨੂੰ ਦੁਹਰਾਉਂਦਿਆਂ, ਰਾਸ਼ਟਰਪਤੀ ਨੇ ਕਿਹਾ ਕਿ ਭਾਰਤ ਕੋਲ ਜਨਸੰਖਿਆ ਦੇ ਬੇਮਿਸਾਲ ਲਾਭਅੰਸ਼ ਹਨ ਪਰ ਇਸ ਦਾ ਉਸਾਰੂ ਰੂਪ ਵਿੱਚ ਲਾਭ ਉਦੋਂ ਹੀ ਹਾਸਲ ਕੀਤਾ ਜਾ ਸਕਦਾ ਹੈ ਜੇ ਆਬਾਦੀ ਦਾ ਇੱਕ ਮਹੱਤਵਪੂਰਨ ਹਿੱਸਾ ਨੌਜਵਾਨ ਲੋਕ ਹੁਨਰਮੰਦ, ਪੇਸ਼ੇਵਰ ਸਮਰੱਥ ਅਤੇ ਸਭ ਤੋਂ ਉੱਪਰ ਅਸਲ ਅਰਥਾਂ ਵਿੱਚ ਸਿੱਖਿਅਤ ਬਣਨ। ਜੰਮੂ-ਕਸ਼ਮੀਰ ਦੇ ਬੱਚਿਆਂ 'ਤੇ ਵਿਸ਼ਵਾਸ ਪ੍ਰਗਟ ਕਰਦਿਆਂ ਉਨ੍ਹਾਂ ਕਿਹਾ ਕਿ ਜੰਮੂ-ਕਸ਼ਮੀਰ ਬਹੁਤ ਬੁੱਧੀਮਾਨ, ਪ੍ਰਤਿਭਾਵਾਨ ਅਤੇ ਇਨੋਵੇਟਿਵ ਬੱਚਿਆਂ ਦਾ ਭੰਡਾਰ ਹੈ। ਉਨ੍ਹਾਂ ਅੱਗੇ ਕਿਹਾ ਕਿ ਸਿੱਖਿਆ ਨੀਤੀ ਦੇ ਲਾਗੂ ਹੋਣ ਨਾਲ “ਜਾਗਰੂਕ ਦਿਮਾਗ” ਵਾਲੇ ਵਿਦਿਆਰਥੀ ਪੈਦਾ ਹੋਣਗੇ।
ਕੱਦਰਾਂ-ਕੀਮਤਾਂ ‘ਤੇ ਅਧਾਰਿਤ ਸਿੱਖਿਆ 'ਤੇ ਜ਼ੋਰ ਦਿੰਦਿਆਂ ਰਾਸ਼ਟਰਪਤੀ ਕੋਵਿੰਦ ਨੇ ਕਿਹਾ ਕਿ ਸਾਡੀ ਪਰੰਪਰਾ ਅਤੇ ਅਮੀਰ ਸੱਭਿਆਚਾਰਕ ਵਿਰਾਸਤ ਨੂੰ ਸਮਝਣਾ ਮਹੱਤਵਪੂਰਨ ਹੈ ਜੋ ਸਿਰਫ ਸਾਡੀ ਮਾਂ-ਬੋਲੀ ਵਿੱਚ ਪ੍ਰਾਪਤ ਕੀਤਾ ਜਾ ਸਕਦਾ ਹੈ। ਇਹ ਮਾਂ ਬੋਲੀ ਹੀ ਹੈ ਜਿਸ ਨੂੰ ਨਵੀਂ ਸਿੱਖਿਆ ਨੀਤੀ ਵਿੱਚ ਉਤਸ਼ਾਹਿਤ ਕੀਤਾ ਜਾ ਰਿਹਾ ਹੈ ਕਿਉਂਕਿ ਇਹ ਸਾਡੇ ਦੇਸ਼ ਦੀ ਸੱਭਿਆਚਾਰਕ ਨੈਤਿਕਤਾ ਦੀ ਪਾਲਣਾ ਕਰਦੀ ਹੈ। ਉਨ੍ਹਾਂ ਅੱਗੇ ਕਿਹਾ ਕਿ ਇਸ ਨੀਤੀ ਵਿੱਚ ਕਲਪਿਤ ਤਿੰਨ ਭਾਸ਼ਾਵਾਂ ਦਾ ਫਾਰਮੂਲਾ ਬਹੁਤ ਮਹੱਤਵਪੂਰਨ ਹੈ ਅਤੇ ਇਹ ਬਹੁਭਾਸ਼ਾਵਾਦ ਦੇ ਨਾਲ ਨਾਲ ਰਾਸ਼ਟਰੀ ਏਕਤਾ ਨੂੰ ਵੀ ਉਤਸ਼ਾਹਿਤ ਕਰ ਸਕਦਾ ਹੈ, ਪਰ ਇਸ ਦੇ ਨਾਲ ਹੀ ਕਿਸੇ ਵੀ ਰਾਜ ਜਾਂ ਕੇਂਦਰ ਸ਼ਾਸਿਤ ਪ੍ਰਦੇਸ਼ 'ਤੇ ਕੋਈ ਭਾਸ਼ਾ ਥੋਪੀ ਨਹੀਂ ਜਾਵੇਗੀ।
ਰਾਸ਼ਟਰਪਤੀ ਕੋਵਿੰਦ ਨੇ ਕਿਹਾ ਕਿ ਇਹ ਨੀਤੀ ਸਿਖਿਆ ਵਿੱਚ ਪਹੁੰਚਯੋਗਤਾ, ਸਮਾਨਤਾ, ਸਮਰੱਥਾ, ਜਵਾਬਦੇਹੀ ਅਤੇ ਗੁਣਵਤਾ ਨੂੰ ਯਕੀਨੀ ਬਣਾਉਣ 'ਤੇ ਕੇਂਦਰਤ ਹੈ ਅਤੇ ਕੌਸ਼ਲ ਵਿਕਾਸ, ਤਜ਼ਰਬੇ-ਅਧਾਰਤ ਸਿਖਲਾਈ ਅਤੇ ਤਰਕਸ਼ੀਲ ਸੋਚ ਨੂੰ ਉਤਸ਼ਾਹਿਤ ਕਰਦੀ ਹੈ। ਆਤਮਨਿਰਭਰ ਭਾਰਤ ਦੇ ਸਿਧਾਂਤ 'ਤੇ ਜ਼ੋਰ ਦਿੰਦਿਆਂ ਉਨ੍ਹਾਂ ਕਿਹਾ ਕਿ ਐੱਨਈਪੀ 2020 ਵਿੱਚ ਪ੍ਰਵਾਨਿਤ, ਕਿੱਤਾਮੁਖੀ ਸਿੱਖਿਆ, ਇਸ ਟੀਚੇ ਨੂੰ ਪ੍ਰਾਪਤ ਕਰਨ ਵਿੱਚ ਮਦਦਗਾਰ ਹੋਵੇਗੀ।
ਰਾਸ਼ਟਰਪਤੀ ਨੇ ਜੰਮੂ-ਕਸ਼ਮੀਰ ਦੇ ਨੌਜਵਾਨਾਂ ਨੂੰ ਇਸ ਨੀਤੀ ਦੇ ਉਦੇਸ਼ਾਂ ਦੀ ਪੂਰਤੀ ਲਈ ਵਧਾਈ ਦਿੱਤੀ ਅਤੇ ਉਨ੍ਹਾਂ ਦੇ ਸ਼ਾਂਤਮਈ ਅਤੇ ਖੁਸ਼ਹਾਲ ਭਵਿੱਖ ਦੀ ਕਾਮਨਾ ਕੀਤੀ।
ਰਾਸ਼ਟਰੀਪਤੀ ਦੇ ਭਾਸ਼ਣ ਨੂੰ ਪੜ੍ਹਨ ਲਈ ਇੱਥੇ ਕਲਿੱਕ ਕਰੋ
ਰੱਖਿਆ ਮੰਤਰਾਲਾ
ਸਵਦੇਸ਼ੀ ਡਿਜ਼ਾਈਨਿੰਗ ਅਤੇ ਰੱਖਿਆ ਪ੍ਰਣਾਲੀ ਦੇ ਨਿਰਮਾਣ ਲਈ ਪ੍ਰਸਤਾਵ
ਰੱਖਿਆ ਪ੍ਰਾਪਤੀ ਪ੍ਰਕਿਰਿਆ  -2020 ‘ਆਤਮਨਿਰਭਰ ਭਾਰਤ ਮੁਹਿੰਮ’ ਦੇ ਮੁੱਢਲੇ ਸਿਧਾਂਤਾਂ ਦੀ ਕਲਪਨਾ ਕਰਦੀ ਹੈ ਅਤੇ ਸਵਦੇਸ਼ੀ ਡਿਜ਼ਾਇਨਿੰਗ ਅਤੇ ਰੱਖਿਆ ਵਸਤੂਆਂ ਦੇ ਨਿਰਮਾਣ ਨੂੰ ਉਤਸ਼ਾਹਤ ਕਰਦੀ ਹੈ। ਸਵਦੇਸ਼ੀ ਡਿਜ਼ਾਈਨ ਅਤੇ ਨਿਰਮਾਣ ਦੇ ਪ੍ਰਸਤਾਵਾਂ ਨੂੰ ਡੀਏਪੀ -2020 ਦੀ ‘ਮੇਕ’ ਪ੍ਰਕਿਰਿਆ ਅਧੀਨ ਵਿਚਾਰਿਆ ਜਾਂਦਾ ਹੈ। ‘ਮੇਕ’ ਪ੍ਰਕਿਰਿਆ ਦਾ ਉਦੇਸ਼ ਹੇਠਾਂ ਦਿੱਤੇ ਢਾਂਚੇ ਰਾਹੀਂ ਨਿੱਜੀ ਸੈਕਟਰਾਂ ਸਮੇਤ ਭਾਰਤੀ ਉਦਯੋਗਾਂ ਦੀ ਵੱਧ ਤੋਂ ਵੱਧ ਸ਼ਮੂਲੀਅਤ ਕਰਕੇ ਆਤਮਨਿਰਭਰਤਾ ਦੇ ਉਦੇਸ਼ ਨੂੰ ਪ੍ਰਾਪਤ ਕਰਨਾ ਹੈ:
· ਮੇਕ- I : ਇਸ ਵਿੱਚ ਉਦਯੋਗਾਂ ਦੁਆਰਾ ਉਪਕਰਣਾਂ, ਪ੍ਰਣਾਲੀਆਂ, ਪ੍ਰਮੁੱਖ ਪਲੇਟਫਾਰਮਾਂ ਜਾਂ ਅਪਗ੍ਰੇਡਾਂ ਦਾ ਡਿਜ਼ਾਈਨ ਅਤੇ ਵਿਕਾਸ ਸ਼ਾਮਲ ਹੁੰਦਾ ਹੈ। ਮੰਤਰਾਲਾ 70% ਪ੍ਰੋਟੋਟਾਈਪ ਵਿਕਾਸ ਲਾਗਤ ਜਾਂ ਵੱਧ ਤੋਂ ਵੱਧ 250 ਕਰੋੜ ਰੁਪਏ ਪ੍ਰਤੀ ਵਿਕਾਸ ਏਜੰਸੀ  ਦੀ ਵਿੱਤੀ ਸਹਾਇਤਾ ਪ੍ਰਦਾਨ ਕਰਦਾ ਹੈ।
· ਮੇਕ- II : ਇਸ ਵਿੱਚ ਭਾਰਤੀ ਵਿਕਰੇਤਾ ਦੁਆਰਾ ਡਿਜ਼ਾਈਨ ਅਤੇ ਵਿਕਾਸ ਅਤੇ ਨਵੀਨਤਾਕਾਰੀ ਹੱਲ ਸ਼ਾਮਲ ਹਨ, ਜਿਸ ਲਈ ਕੋਈ ਸਰਕਾਰੀ ਫੰਡ ਮੁਹੱਈਆ ਨਹੀਂ ਕੀਤਾ ਜਾਂਦਾ, ਪਰੰਤੂ ਇਸ ਵਿੱਚ ਸਫਲ ਪ੍ਰੋਟੋਟਾਈਪ ਵਿਕਾਸ ਉੱਤੇ ਖਰੀਦ ਦਾ ਭਰੋਸਾ ਹੈ।
ਅੱਜ ਤੱਕ, ਮੇਕ -1 ਸ਼੍ਰੇਣੀ ਅਧੀਨ 4 ਚੱਲ ਰਹੇ ਪ੍ਰੋਜੈਕਟ ਹਨ। ਅੱਗੇ, 56 ਪ੍ਰਸਤਾਵਾਂ ਨੂੰ ਮੇਕ -2 ਸ਼੍ਰੇਣੀ ਅਧੀਨ ‘ਸਿਧਾਂਤਕ ਪ੍ਰਵਾਨਗੀ’ ਦਿੱਤੀ ਗਈ ਹੈ, ਜਿਨ੍ਹਾਂ ਵਿਚੋਂ 23 ਪ੍ਰਸਤਾਵਾਂ ਨੂੰ ਲੋੜ ਦੀ ਮਨਜ਼ੂਰੀ  ਦਿੱਤੀ ਗਈ ਹੈ। ਇਸ ਤੋਂ ਇਲਾਵਾ, ਰੱਖਿਆ ਖੋਜ ਅਤੇ ਵਿਕਾਸ ਸੰਗਠਨ  ਨੇ ਵੀ ਪਿਛਲੇ ਤਿੰਨ ਸਾਲਾਂ ਦੌਰਾਨ 2018 ਤੋਂ 233 ਪ੍ਰਾਜੈਕਟ ਸ਼ੁਰੂ ਕੀਤੇ ਹਨ। ਪ੍ਰੋਜੈਕਟਾਂ ਵਿੱਚ ਨਵੇਂ ਰੱਖਿਆ ਉਪਕਰਣ ਜਿਵੇਂ ਕਿ ਕਰੂਜ਼ ਮਿਜ਼ਾਈਲ, ਹਾਈਪਰਸੋਨਿਕ ਮਿਜ਼ਾਈਲ, ਐਂਟੀ-ਸ਼ਿਪ ਮਿਜ਼ਾਈਲ, ਐਕਸਟੈਡਿਡ ਰੇਂਜ ਐਂਟੀ-ਸਬਮਰੀਨ ਰਾਕੇਟ, ਮਾਉਂਟਡ ਗੰਨ ਸਿਸਟਮ, ਅਸਲਾ, ਇਲੈਕਟ੍ਰਾਨਿਕ ਜੰਗੀ ਪ੍ਰਣਾਲੀ, ਰਾਡਾਰ, ਟੋਰਪੀਡੋ, ਉੱਚ ਸਹਿਣਸ਼ੀਲਤਾ ਖੁਦਮੁਖਤਿਆਰ ਅੰਡਰਵਾਟਰ ਵਾਹਨ, ਆਦਿ ਸ਼ਾਮਲ ਹਨ। ਏਓਐਨ ਨੂੰ 2018 ਤੋਂ ਲੈ ਕੇ ਪਿਛਲੇ 03 ਸਾਲਾਂ ਦੌਰਾਨ 45 ਡੀਆਰਡੀਓ ਵਿਕਸਤ ਪ੍ਰਣਾਲੀਆਂ ਨੂੰ ਸੇਵਾਵਾਂ ਵਿੱਚ ਸ਼ਾਮਲ ਕਰਨ ਲਈ ਦਿੱਤਾ ਗਿਆ ਹੈ।
ਇਸ ਤੋਂ ਇਲਾਵਾ, ਰੱਖਿਆ ਉਪਕਰਣ ‘ਖਰੀਦ {ਇੰਡੀਅਨ-ਆਈਡੀਡੀਐਮ  ਸ਼੍ਰੇਣੀ ਨੂੰ ਸਵਦੇਸ਼ੀ ਡਿਜ਼ਾਇਨ ਅਤੇ ਵਿਕਾਸ ਨੂੰ ਉਤਸ਼ਾਹਤ ਕਰਨ ਲਈ ਡੀਏਪੀ ਅਧੀਨ ਸ਼੍ਰੇਣੀ ਨੂੰ ਪੂੰਜੀ ਉਪਕਰਣਾਂ ਦੀ ਖਰੀਦ ਲਈ ਸਭ ਤੋਂ ਵੱਡੀ ਤਰਜੀਹ ਮੰਨਿਆ ਜਾਂਦਾ ਹੈ।
ਰੱਖਿਆ ਮੰਤਰਾਲੇ ਨੇ 101 ਪਛਾਣੀਆਂ ਵਸਤਾਂ ਦੀ ਇੱਕ 'ਨਕਾਰਾਤਮਕ ਸੂਚੀ' ਨੂੰ ਸੂਚਿਤ ਕੀਤਾ ਹੈ, ਜਿਸ ਲਈ ਉਨ੍ਹਾਂ ਦੇ ਵਿਰੁੱਧ ਦਰਸਾਏ ਗਏ ਸਮੇਂ ਤੋਂ ਬਾਹਰ ਦੀ ਦਰਾਮਦ 'ਤੇ ਪਾਬੰਦੀ ਹੋਵੇਗੀ। ਇਹ ਰੱਖਿਆ ਖੇਤਰ ਵਿੱਚ ਸਵੈ-ਨਿਰਭਰਤਾ ਵੱਲ ਇੱਕ ਵੱਡਾ ਕਦਮ ਹੈ। ਇਹ ਭਾਰਤੀ ਰੱਖਿਆ ਉਦਯੋਗ ਨੂੰ ਇਨ੍ਹਾਂ ਚੀਜ਼ਾਂ ਦਾ ਦੇਸੀ ਤੌਰ 'ਤੇ ਨਿਰਮਾਣ ਕਰਨ ਅਤੇ ਹਥਿਆਰਬੰਦ ਬਲਾਂ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਲਈ ਸਮਰੱਥਾਵਾਂ ਵਿਕਸਤ ਕਰਨ ਦਾ ਵਧੀਆ ਮੌਕਾ ਪ੍ਰਦਾਨ ਕਰਦਾ ਹੈ। ਇਸ ਸੂਚੀ ਵਿੱਚ ਕੁਝ ਉੱਚ ਟੈਕਨੋਲੋਜੀ ਹਥਿਆਰ ਆਰਟਿਲਰੀ ਤੋਪਾਂ, ਅਸਾਲਟ ਰਾਈਫਲਾਂ, ਕਾਰਵੇਟਸ, ਸੋਨਾਰ ਪ੍ਰਣਾਲੀਆਂ, ਟ੍ਰਾਂਸਪੋਰਟ ਏਅਰਕ੍ਰਾਫਟਸ, ਹਲਕੇ ਲੜਾਕੂ ਹੈਲੀਕਾਪਟਰ , ਰਾਡਾਰਾਂ ਆਦਿ ਸਾਡੀਆਂ ਰੱਖਿਆ ਸੇਵਾਵਾਂ ਦੀਆਂ ਜ਼ਰੂਰਤਾਂ ਪੂਰੀਆਂ ਕਰਨ ਲਈ ਪ੍ਰਣਾਲੀਆਂ ਸ਼ਾਮਲ ਹਨ।
ਇਸ ਤੋਂ ਇਲਾਵਾ, ਡੀਪੀਐਸਯੂ  / ਆਰਡੀਨੈਂਸ ਫੈਕਟਰੀ ਬੋਰਡ  / ਸਰਵਿਸਿਜ਼ ਪਬਲਿਕ ਸੈਕਟਰ ਅੰਡਰਟੇਕਿੰਗਜ਼  / ਇੰਡਸਟਰੀਅਲ ਇੰਟਰਫੇਸ ਵਾਲੀ ਸੇਵਾਵਾਂ, ਜੋ ਕਿ ਐਮਐਸਐਮਈਜ਼ / ਸਟਾਰਟਅਪਸ / ਇੰਡਸਟਰੀ ਨੂੰ ਆਯਾਤ ਬਦਲਣ ਲਈ ਵਿਕਾਸ ਸਹਾਇਤਾ ਪ੍ਰਦਾਨ ਕਰਨ ਲਈ ਅਗਸਤ, 2020 ਵਿੱਚ ਇੱਕ ਸਵਦੇਸ਼ੀਕਰਨ ਪੋਰਟਲ ਦੀ ਸ਼ੁਰੂਆਤ ਵੀ ਕੀਤੀ ਗਈ ਹੈ। ਅੱਜ ਤੱਕ, 9370 ਰੱਖਿਆ ਆਈਟਮਾਂ, ਜੋ ਪਹਿਲਾਂ ਆਯਾਤ ਕੀਤੀਆਂ ਗਈਆਂ ਸਨ, ਨੂੰ ਪੋਰਟਲ ਤੇ ਪ੍ਰਦਰਸ਼ਤ ਕੀਤਾ ਗਿਆ ਹੈ। ਭਾਰਤੀ ਉਦਯੋਗ ਨੇ ਹੁਣ ਤੱਕ 1864 ਪ੍ਰਦਰਸ਼ਤ ਆਈਟਮਾਂ ਲਈ ਦਿਲਚਸਪੀ ਦਿਖਾਈ ਹੈ। ਸ਼੍ਰੀਜਨ ਪੋਰਟਲ 'ਤੇ ਪ੍ਰਦਰਸ਼ਤ ਆਈਟਮਾਂ ਦਾ ਵੇਰਵਾ, ਚਿੱਤਰ, ਕਾਰੋਬਾਰ ਦੀ ਮਾਤਰਾ ਆਦਿ ਦਿੱਤਾ ਗਿਆ ਹੈ।
ਇਹ ਜਾਣਕਾਰੀ ਅੱਜ ਰਾਜ ਸਭਾ ਵਿੱਚ ਸ਼੍ਰੀ ਸਾਂਭਾਜੀ ਛਤਰਪਤੀ ਦੁਆਰਾ ਪੁੱਛੇ ਗਏ ਇੱਕ ਪ੍ਰਸ਼ਨ ਲਈ ਰਕਸ਼ਾ ਰਾਜ ਮੰਤਰੀ ਸ਼੍ਰੀ ਸ਼੍ਰੀਪਦ ਨਾਇਕ ਦੁਆਰਾ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ਗਈ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਭਾਰਤੀ ਖੇਡ ਅਥਾਰਿਟੀ ਨੇ ਖੇਲੋ ਇੰਡੀਆ ਦੇ 2509 ਖਿਡਾਰੀਆਂ ਲਈ ਪਾਕੇਟ ਭੱਤੇ ਦੇ ਰੂਪ ਵਿੱਚ 7.22 ਕਰੋੜ ਰੁਪਏ ਜਾਰੀ ਕੀਤੇ
ਭਾਰਤੀ ਖੇਡ ਅਥਾਰਿਟੀ ਨੇ ਪੂਰੇ 21 ਖੇਡਾਂ ਵਿੱਚ ਕੁੱਲ 2509 ਖੇਲੋ ਇੰਡੀਆ ਐਥਲੀਟਾਂ  ਲਈ ਕੁੱਲ 7.22 ਕਰੋੜ ਰੁਪਏ ਜਨਵਰੀ ਤੋਂ ਮਾਰਚ 2022 ਤੱਕ ਦੇ ਲਈ ਪਾਕੇਟ ਭੱਤੇ  ਦੇ ਰੂਪ ਵਿੱਚ ਜਾਰੀ ਕੀਤੇ ਹਨ।
ਸਾਲਾਨਾ ਖੇਲੋ ਇੰਡੀਆ ਸਕਾਲਰਸ਼ਿਪ ਯੋਜਨਾ ਦੇ ਅਨੁਸਾਰ ਮਾਨਤਾ ਪ੍ਰਾਪਤ ਅਕਾਦਮੀਆਂ ਵਿੱਚ ਹਰੇਕ ਰੈਜੀਡੇਨਸ਼ਿਅਲ ਐਥਲੀਟ ਟ੍ਰੇਨਿੰਗ ਲਈ 6.28 ਲੱਖ ਰੁਪਏ ਦੀ ਵਿੱਤੀ ਸਹਾਇਤਾ ਵੰਡੀ ਜਾਂਦੀ ਹੈ। ਇਸ ਵਿੱਚ 1.20 ਲੱਖ ਰੁਪਏ ਦਾ ਪਾਕੇਟ ਭੱਤਾ ਸ਼ਾਮਿਲ ਹੈ।
ਪਾਕੇਟ ਭੱਤਾ   ਸਿੱਧੇ ਅਥਲੀਟ ਦੇ ਬੈਂਕ ਖਾਤੇ ਵਿੱਚ ਟ੍ਰਾਂਸਫਰ ਕਰ ਦਿੱਤੇ ਜਾਂਦੇ ਹਨ ਜਦਕਿ ਬਾਕੀ ਰਾਸ਼ੀ ਉਸ ਖੇਲੋ ਇੰਡੀਆ ਅਕਾਦਮੀ ਵਿੱਚ ਖਿਡਾਰੀ ਦੇ ਟ੍ਰੇਨਿੰਗ, ਭੋਜਨ, ਆਵਾਸ ਅਤੇ ਸਿੱਖਿਆ ‘ਤੇ ਖਰਚ ਕੀਤੀ ਜਾਂਦੀ ਹੈ ਜਿੱਥੇ ਖਿਡਾਰੀ ਟ੍ਰੇਨਿੰਗ ਲੈਂਦੇ ਹਨ। ਇਸ ਵਿੱਚ ਹੋਮਟਾਊਨ ਦੀ ਯਾਤਰਾ, ਘਰ ਵਿੱਚ ਰਹਿਣ ਦੇ ਦੌਰਾਨ ਆਹਾਰ ‘ਤੇ ਹੋਏ ਖਰਚ ਅਤੇ ਖਿਡਾਰੀਆਂ ਦੁਆਰਾ ਕੀਤੇ ਗਏ ਫੁਟਕਲ ਖਰਚ ਵੀ ਸ਼ਾਮਲ ਹਨ। ਵਿੱਤੀ ਪੋਸ਼ਣ ਖੇਲੋ ਇੰਡੀਆ ਟੇਲੈਂਟ ਡਿਵੈਲਪਮੈਂਟ  ਯੋਜਨਾ ਦੇ ਅਨੁਸਾਰ ਕੀਤਾ ਗਿਆ ਹੈ।
ਸੰਘ ਲੋਕ ਸੇਵਾ ਕਮਿਸ਼ਨ 
ਐੱਨਡੀਏ ਅਤੇ ਨੇਵਲ ਅਕੈਡਮੀ ਪ੍ਰੀਖਿਆ , 2020 ਦਾ ਅੰਤਿਮ ਨਤੀਜਾ
ਮੈਰਿਟ–ਕ੍ਰਮ ਅਨੁਸਾਰ ਉਨ੍ਹਾਂ 478 ਉਮੀਦਵਾਰ ਦੀ ਸੂਚੀ ਹੇਠਾਂ ਦਿੱਤੀ ਗਈ ਹੈ, ਜਿਨ੍ਹਾਂ ਨੇ ਨੈਸ਼ਨਲ ਡਿਫ਼ੈਂਸ ਅਕੈਡਮੀ ਦੇ ਥਲ ਸੈਨਾ, ਜਲ ਸੈਨਾ ਤੇ ਵਾਯੂ ਸੈਨਾ ਦੇ ਵਿੰਗਜ਼ ਦੇ 146ਵੇਂ ਕੋਰਸ ਅਤੇ 108ਵੇਂ ਇੰਡੀਅਨ ਨੇਵਲ ਅਕੈਡਮੀ ਕੋਰਸ  ਲਈ ਨੇਵਲ ਅਕੈਡਮੀ ਵਿੱਚ ਦਾਖ਼ਲੇ ਵਾਸਤੇ ‘ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ’  ਵੱਲੋਂ 6 ਸਤੰਬਰ, 2020 ਨੂੰ ਲਈ ਗਈ ਲਿਖਤੀ ਪ੍ਰੀਖਿਆ ਅਤੇ ਬਾਅਦ ’ਚ ਰੱਖਿਆ ਮੰਤਰਾਲੇ ਦੇ ਸੇਵਾਵਾਂ ਚੋਣ ਬੋਰਡ ਲਏ ਗਏ ਇੰਟਰਵਿਊਜ਼ ਦੇ ਆਧਾਰ ਉੱਤੇ ਕੁਆਲੀਫ਼ਾਈ ਕੀਤਾ ਹੈ। ਉਪਰੋਕਤ ਕੋਰਸਾਂ ਦੇ ਸ਼ੁਰੂ ਹੋਣ ਦੀ ਮਿਤੀ ਨਾਲ ਸਬੰਧਤ ਵਿਸਤ੍ਰਿਤ ਜਾਣਕਾਰੀ ਲਈ, ਕ੍ਰਿਪਾ ਕਰ ਕੇ ਰੱਖਿਆ ਮੰਤਰਾਲੇ ਦੀਆਂ ਵੈੱਬਸਾਈਟਸ www.joinindianarmy.nic.inwww.joinindiannavy.gov.in ਅਤੇ www.careerindianairforce.cdac.in ਉੱਤੇ ਜਾਓ।
2. ਇਹ ਸੂਚੀਆਂ ਤਿਆਰ ਕਰਦੇ ਸਮੇਂ ਮੈਡੀਕਲ ਨਿਰੀਖਣ ਦੇ ਨਤੀਜਿਆਂ ਨੂੰ ਧਿਆਨ ਗੋਚਰੇ ਨਹੀਂ ਰੱਖਿਆ ਗਿਆ ਹੈ।
3. ਸਾਰੇ ਉਮੀਦਵਾਰਾਂ ਦੀ ਉਮੀਦਵਾਰ ਉਦੋਂ ਤੱਕ ਅਸਥਾਈ ਹੈ, ਜਦੋਂ ਤੱਕ ਕਿ ਉਹ ਆਪਣੇ ਦਾਅਵੇ ਮੁਤਾਬਕ ਆਪਣੀ ਜਨਮ–ਮਿਤੀ ਤੇ ਵਿਦਿਅਕ ਯੋਗਤਾਵਾਂ ਆਦਿ ਦੇ ਸਬੂਤ ਵਜੋਂ ਲੋੜੀਂਦੇ ਪ੍ਰਮਾਣ–ਪੱਤਰ ਐਡੀਸ਼ਲਲ ਡਾਇਰੈਕਟੋਰੇਟ ਜਨਰਲ ਆੱਵ੍ ਰੀਕਰੂਟਿੰਗ, ਐਜੂਟੈਂਟ ਜਨਰਲ ਦੀ ਸ਼ਾਖਾ, ਸੰਯੁਕਤ ਮੁੱਖ ਦਫ਼ਤਰ, ਰੱਖਿਆ ਮੰਤਰਾਲਾ , ਵੈਸਟ ਬਲਾੱਕ ਨੰ. III, ਵਿੰਗ–I, ਆਰ.ਕੇ. ਪੁਰਮ, ਨਵੀਂ ਦਿੱਲੀ–110066 ਕੋਲ ਸਿੱਧੇ ਜਮ੍ਹਾ ਨਹੀਂ ਕਰਵਾਉਂਦੇ, ਜਿੱਥੇ ਪਹਿਲਾਂ ਅਜਿਹਾ ਨਹੀਂ ਕੀਤਾ ਗਿਆ ਅਤੇ ਇਹ ਪ੍ਰਮਾਣ–ਪੱਤਰ ਯੂਪੀਐੱਸਸੀ ਕੋਲ ਜਮ੍ਹਾ ਨਹੀਂ ਕਰਵਾਉਣੇ ਹਨ।
4. ਜੇ ਪਤੇ ਵਿੱਚ ਕੋਈ ਤਬਦੀਲੀ ਹੈ, ਤਾਂ ਉਨ੍ਹਾਂ ਨੂੰ ਸਲਾਹ ਦਿੱਤੀ ਜਾਂਦੀ ਹੈ ਕਿ ਉਹ ਉਪਰੋਕਤ ਦਿੱਤੇ ਪਤੇ ਉੱਤੇ ਤੁਰੰਤ ਸਿੱਧੇ ਥਲ ਸੈਨਾ ਦੇ ਮੁੱਖ ਦਫ਼ਤਰ ਨਾਲ ਸੰਪਰਕ ਕਰ ਸਕਦੇ ਹਨ।
5. ਇਹ ਨਤੀਜਾ ਯੂਪੀਐੱਸਸੀ  ਦੀ ਵੈੱਬਸਾਈਟ https://www.upsc.gov.in ਉੱਤੇ ਉਪਲਬਧ ਹੈ। ਉਮੀਦਵਾਰਾਂ ਦੇ ਅੰਕ; ਅੰਤਿਮ ਨਤੀਜਿਆਂ ਦੇ ਐਲਾਨ ਦੀ ਮਿਤੀ ਤੋਂ 15 ਦਿਨਾਂ ਬਾਅਦ ਵੈੱਬਸਾਈਟ ਉੱਤੇ ਉਪਲਬਧ ਹੋਣਗੇ।
6. ਹੋਰ ਵਧੇਰੇ ਜਾਣਕਾਰੀ ਲਈ, ਉਮੀਦਵਾਰ ਕਮਿਸ਼ਨ ਦੇ ਗੇਟ ’ਸੀ’ ਲਾਗਲੇ ‘ਸੁਵਿਧਾ ਕਾਊਂਟਰ’ ਨਾਲ ਜਾਂ ਤਾਂ ਨਿਜੀ ਤੌਰ ਉੱਤੇ ਜਾਂ ਟੈਲੀਫ਼ੋਨ ਨੰਬਰਾਂ 011-23385271/011-23381125/011-23098543 ਉੱਤੇ ਕਿਸੇ ਵੀ ਕੰਮਕਾਜੀ ਦਿਨ ਮੌਕੇ ਸਵੇਰੇ 10:00 ਵਜੇ ਤੋਂ ਲੈ ਕੇ ਸ਼ਾਮੀਂ 17:00 ਵਜੇ ਤੱਕ ਸੰਪਰਕ ਕਰ ਸਕਦੇ ਹਨ।
ਨਤੀਜਿਆਂ ਲਈ ਇੱਥੇ ਕਲਿੱਕ ਕਰੋ:
<><><><><>
ਐੱਸਐੱਨਸੀ
(Visitor Counter : 96
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਕੇ.ਐਮ.ਐਸ 2020-21 ਤਹਿਤ ਹਰਿਆਣਾ ਅਤੇ ਪੰਜਾਬ ਵਿੱਚ ਝੋਨੇ / ਚਾਵਲ ਦੀ ਅਗੇਤੀ ਖਰੀਦ
ਝੋਨੇ / ਚਾਵਲ ਲਈ ਖਰੀਫ  ਮਾਰਕੀਟਿੰਗ ਸੀਜ਼ਨ  2020-21 ਤਹਿਤ ਸਾਰੇ ਰਾਜਾਂ ਵਿੱਚ ਖਰੀਦ ਦਾ ਕੰਮ ਪਹਿਲਾਂ ਹੀ 1 ਅਕਤੂਬਰ 2020 ਤੋਂ ਸ਼ੁਰੂ ਹੋਣ ਜਾ ਰਿਹਾ ਹੈ । ਐਫ.ਸੀ.ਆਈ ਸਮੇਤ ਸੂਬਾ ਪੱਧਰੀ ਖਰੀਦ ਏਜੰਸੀਆਂ ਸੁਚਾਰੂ ਢੰਗ ਨਾਲ ਖਰੀਦ ਕਾਰਜਾਂ ਨੂੰ ਚਲਾਉਣ ਲਈ ਤਿਆਰ- ਬਰ- ਤਿਆਰ ਵਾਲੀ ਸਥਿਤੀ ਵਿੱਚ ਹਨ ।
ਹਾਲਾਂਕਿ, ਹਰਿਆਣਾ ਅਤੇ ਪੰਜਾਬ ਦੀਆਂ 'ਮੰਡੀਆਂ' ਵਿਚ ਝੋਨੇ ਦੀ ਜਲਦੀ ਆਮਦ ਦੇ ਮੱਦੇਨਜ਼ਰ, ਭਾਰਤ ਸਰਕਾਰ ਨੇ ਇਨ੍ਹਾਂ ਦੋਵਾਂ ਰਾਜਾਂ ਵਿਚ ਝੋਨੇ / ਚਾਵਲ ਦੀ ਖਰੀਦ ਦੇ ਕੰਮ ਨੂੰ ਤੁਰੰਤ ਅੱਜ ਤੋਂ ਹੀ ਸ਼ੁਰੂ ਕਰਨ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ, ਭਾਵ 26 ਸਤੰਬਰ, 2020 ਤੋਂ, ਤਾਂ ਜੋ ਕਿਸਾਨਾਂ ਨੂੰ ਆਪਣੀ ਉਤਪਾਦ ਘੱਟੋ ਘੱਟ ਸਮਰਥਨ ਮੁੱਲ  ਤੇ ਤੇਜ਼ੀ ਨਾਲ ਵੇਚਣ ਦੀ ਸਹੂਲਤ ਨੂੰ ਯਕੀਨੀ ਬਣਾਇਆ ਜਾ ਸਕੇ । ਹਰਿਆਣਾ ਅਤੇ ਪੰਜਾਬ ਵਿਚ 26 ਸਤੰਬਰ, 2020 ਤੋਂ ਝੋਨੇ / ਚਾਵਲ ਦੀ ਖਰੀਦ ਸ਼ੁਰੂ ਕਰਨ ਦੇ ਆਦੇਸ਼ ਜਾਰੀ ਕਰ ਦਿੱਤੇ ਗਏ ਹਨ।ਏਪੀਐਸ / ਐਸਜੀ / ਐਮਐਸ
(Visitor Counter : 83
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪੁਰਤਗਾਲ ਦੇ ਪ੍ਰਧਾਨ ਮੰਤਰੀ ਮਹਾਮਹਿਮ ਐਂਟੋਨੀਓ ਕੌਸਟਾ ਨੂੰ ਦੁਬਾਰਾ ਚੁਣੇ ਜਾਣ ਉੱਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪੁਰਤਗਾਲ ਦੀਆਂ ਸੰਸਦੀ ਚੋਣਾਂ ਵਿੱਚ ਸ਼ਾਨਦਾਰ ਪ੍ਰਦਰਸ਼ਨ ਕਰਨ ਦੇ ਲਈ ਪ੍ਰਧਾਨ ਮੰਤਰੀ ਮਹਾਮਹਿਮ ਐਂਟੋਨੀਓ ਕੌਸਟਾ ਨੂੰ ਵਧਾਈਆਂ ਦਿੱਤੀਆਂ ਹਨ ਅਤੇ ਪੁਰਤਗਾਲ ਦੇ ਨਾਲ ਭਾਰਤ ਦੇ ਮਿੱਤਰਤਾਪੂਰਨ ਅਤੇ ਭਰੋਸੇਮੰਦ ਸਬੰਧਾਂ ਨੂੰ ਹੋਰ ਗਹਿਰਾ ਬਣਾਉਣ ਦੀ ਆਪਣੀ ਇੱਛਾ ਵਿਅਕਤ ਕੀਤੀ ਹੈ ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਪੁਰਤਗਾਲ ਦੀਆਂ ਸੰਸਦੀ ਚੋਣਾਂ ਵਿੱਚ ਸ਼ਾਨਦਾਰ ਪ੍ਰਦਰਸ਼ਨ ਕਰਨ ਅਤੇ ਦੁਬਾਰਾ ਚੁਣੇ ਜਾਣ ਉੱਤੇ ਮੈਂ ਆਪਣੇ ਮਿੱਤਰ @antoniocostapm ਨੂੰ ਵਧਾਈਆਂ ਦਿੰਦਾ ਹਾਂ। ਪੁਰਤਗਾਲ ਦੇ ਨਾਲ ਮਿੱਤਰਤਾਪੂਰਨ ਅਤੇ ਭਰੋਸੇਮੰਦ ਸਬੰਧਾਂ ਨੂੰ ਹੋਰ ਗਹਿਰਾ ਬਣਾਉਣ ਦੇ ਲਈ ਇੱਛੁਕ ਹਾਂ।”
ਬਿਜਲੀ ਮੰਤਰਾਲਾ
ਐੱਨਟੀਪੀਸੀ ਬੰਗਾਈਗਾਂਵ ਵਿੱਚ ਕੋਵਿਡ ਕੇਅਰ ਸੈਂਟਰ ਸ਼ੁਰੂ
ਬਿਜਲੀ ਮੰਤਰਾਲੇ ਦੇ ਅਧੀਨ ਜਨਤਕ ਖੇਤਰ ਦੀ ਇੱਕ ਮਹਾਰਤਨ ਕੰਪਨੀ ਐੱਨਟੀਪੀਸੀ ਕੋਵਿਡ ਨਾਲ ਲਗਾਤਾਰ ਲੜ ਰਹੀ ਹੈ। ਪ੍ਰੋਫੈਸ਼ਨਲਾਂ ਦੀ ਇੱਕ ਸਮਰਪਿਤ ਟੀਮ ਇਸ ਮਹਾਮਾਰੀ ਦੇ ਫੈਲਾਅ ਨੂੰ ਰੋਕਣ ਦੇ ਲਈ ਕੋਈ ਕਸਰ ਬਾਕੀ ਨਹੀਂ ਛੱਡ ਰਹੀ ਹੈ। ਕੋਵਿਡ ਦੇ ਖ਼ਿਲਾਫ਼ ਪ੍ਰਯਤਨਾਂ ਨੂੰ ਜਾਰੀ ਰੱਖਦੇ ਹੋਏ ਐੱਨਟੀਪੀਸੀ ਬੰਗਾਈਗਾਂਵ ਮੈਡੀਕਲ ਇਕਾਈ ਨੇ ਅਪੋਲੋ ਟੈਲੀਹੈਲਥ ਸਰਵਿਸਿਜ਼ ਦੇ ਸਹਿਯੋਗ ਨਾਲ ਅੱਜ ਤੋਂ ਐੱਨਟੀਪੀਸੀ ਬੰਗਾਈਗਾਂਵ ਕੋਵਿਡ ਕੇਅਰ ਸੈਂਟਰ ਸ਼ੁਰੂ ਕਰ ਦਿੱਤਾ ਹੈ। ਸੈਂਟਰ ਦਾ ਉਦਘਾਟਨ ਕੱਲ, 25 ਮਈ, 2021 ਨੂੰ ਸੀਜੀਐੱਮ ਸ਼੍ਰੀ ਸੁਬ੍ਰਤ ਮੰਡਲ ਨੇ ਕੀਤਾ। ਉਨ੍ਹਾਂ ਨੇ ਸੈਂਟਰ ਵਿੱਚ ਉਬਲਬਧ ਸੁਵਿਧਾਵਾਂ ਦਾ ਵੀ ਨਿਰੀਖਣ ਕੀਤਾ।
ਦੂਰ-ਦੁਰਾਡੇ ਦੇ ਕੋਵਿਡ ਮਾਮਲਿਆਂ ਦੇ ਪ੍ਰਬੰਧਨ ਦੇ ਲਈ ਇਸ ਸੈਂਟਰ ਵਿੱਚ ਸ਼ਾਨਦਾਰ ਟੈਕਨੋਲੋਜੀ ਉਪਲਬਧ ਹੈ। ਕੋਵਿਡ ਕੇਅਰ ਸੈਂਟਰ ਵਿੱਚ 10 ਕੋਵਿਡ ਬੈੱਡ ਮੌਜੂਦ ਹਨ। ਹਰ ਬੈੱਡ ‘ਤੇ ਸ਼ਰੀਰ ਦੇ ਤਾਪਮਾਨ, ਐੱਸਪੀਓ-2, ਦਿਲ ਦੀ ਧੜਕਨ, ਰਕਤਚਾਪ ਅਤੇ ਰੇਸਪਿਰੇਟਰੀ ਰੇਟ ਦੀ ਮੌਨੀਟਰਿੰਗ ਕਰਨ ਦੇ ਲਈ ਉਪਕਰਣ ਲਗਾਏ ਗਏ ਹਨ।
ਸੈਂਟਰ ਵਿੱਚ ਇੱਕ ਈ-ਆਈਸੀਯੂ ਹੈ, ਜੋ ਇਨਵੇਸਿਵ ਵੈਂਟੀਲੇਟਰ, ਮਲਟੀਚੈਨਲ ਬੈਡਸਾਈਡ ਮੌਨੀਟਰ, ਵੈਬਕੈਮ ਅਤੇ ਐੱਲਈਡੀ ਟੈਲੀਵਿਜ਼ਨ ਨਾਲ ਲੈਸ ਹੈ, ਜੋ ਅਪੋਲੋ ਹਸਪਤਾਲ, ਚੇਨੱਈ ਨਾਲ ਜੁੜਿਆ ਹੈ, ਤਾਕਿ ਗੰਭੀਰ ਰੂਪ ਨਾਲ ਬਿਮਾਰ ਮਰੀਜ਼ਾਂ ਦੀ ਅਸਲ ਸਥਿਤੀ ਦੀ ਨਿਗਰਾਨੀ ਹੋ ਸਕੇ। ਇਸ ਦੇ ਇਲਾਵਾ 2 ਬਾਈਪੈਪ ਮਸ਼ੀਨਾਂ ਹਨ, ਜੋ ਨੌਨ-ਇਨਵੇਸਿਵ ਵੈਂਟੀਲੇਟਰ ਦੇ ਲਈ ਹਨ। ਨਾਲ ਹੀ ਸੱਤ ਆਕਸੀਜਨ ਕਨਸੰਟ੍ਰੇਟਰ ਅਤੇ ਆਕਸੀਜਨ ਸਿਲੰਡਰ ਵੀ ਹਨ, ਤਾਕਿ ਆਕਸੀਜਨ ਦੀ ਜ਼ਰੂਰਤ ਪੈਣ ‘ਤੇ ਇਨ੍ਹਾਂ ਦਾ ਉਪਯੋਗ ਕੀਤਾ ਜਾ ਸਕੇ। ਡੀ-ਡਾਈਮਰ, ਟ੍ਰੋਪੋਨਿਨ, ਸੀਆਰਪੀ, ਏਬੀਜੀ, ਅਤੇ ਈਸੀਜੀ ਦੀ ਜਾਂਚ ਤੇ ਵਿਸ਼ਲੇਸ਼ਣ ਕਰਨ ਦੀ ਸੁਵਿਧਾ, ਹਰ ਜਗ੍ਹਾ ਅਸਾਨੀ ਨਾਲ ਪਹੁੰਚਣ ਵਾਲੀਆਂ ਦੋ ਟ੍ਰਾਲੀਆਂ ਵੀ ਹਨ, ਜਿਨ੍ਹਾਂ ‘ਤੇ ਪਲਸ ਔਕਸੀਮੀਟਰਸ ਆਈਆਰ ਥਰਮਾਮੀਟਰ ਆਦਿ ਜਿਹੇ ਉਪਕਰਣ ਰੱਖੇ ਜਾਂਦੇ ਹਨ। ਇਸ ਤਰ੍ਹਾਂ ਸੈਂਟਰ ਹਰ ਕਿਸਮ ਦੀ ਆਪਦਾ ਦਾ ਸਾਹਮਣਾ ਕਰਨ ਵਿੱਚ ਸਮਰੱਥ ਹੈ। ਇਸ ਦੇ ਇਲਾਵਾ, ਨਮੂਨੇ ਲੈਣ ਦੇ ਲਈ 2 ਕੀਓਸਕ, 6 ਡਾਕਟਰ ਅਤੇ 10 ਨਰਸਾਂ 24 ਘੰਟੇ ਮਰੀਜ਼ਾਂ ਦੀ ਸੇਵਾ ਵਿੱਚ ਤਤਪਰ ਹਨ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਡਾਕਟਰ ਭਾਰਤੀ ਪ੍ਰਵੀਣ ਪਵਾਰ ਨੇ ਜਨਸੰਖਿਆ, ਮਨੁੱਖੀ ਪੂੰਜੀ ਅਤੇ ਟਿਕਾਉਣਯੋਗ ਵਿਕਾਸ ਬਾਰੇ ਸੈਮੀਨਾਰ ਦਾ ਉਦਘਾਟਨ ਅਤੇ ਪ੍ਰਧਾਨਗੀ ਕੀਤੀ
ਦਿੱਲੀ ਵਿੱਚ ਆਰਥਿਕ ਉੱਨਤੀ ਲਈ ਸੰਸਥਾ ਵਿੱਚ ਡਿਜੀਟਲ ਜਨਸੰਖਿਆ ਕਲਾਕ ਦਾ ਉਦਘਾਟਨ ਕੀਤਾ
ਸਿਹਤ ਮੰਤਰਾਲਾ ਦੇਸ਼ ਭਰ ਵਿੱਚ ਸਿਹਤ ਬੁਨਿਆਦੀ ਢਾਂਚੇ ਨੂੰ ਮਜ਼ਬੂਤ ਕਰਨ ਅਤੇ ਪ੍ਰਧਾਨ ਮੰਤਰੀ ਦੀ ਦ੍ਰਿਸ਼ਟੀ “ਸਾਰਿਆਂ ਲਈ ਸਿਹਤ” ਲਈ ਵਚਨਬੱਧ ਹੈ : ਡਾਕਟਰ ਭਾਰਤੀ ਪ੍ਰਵੀਣ ਪਵਾਰ
ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਰਾਜ ਮੰਤਰੀ ਡਾਕਟਰ ਪ੍ਰਵੀਣ ਪਵਾਰ ਨੇ ਅੱਜ ਇੱਥੇ ਜਨਸੰਖਿਆ , ਮਨੁੱਖੀ ਪੂੰਜੀ ਅਤੇ ਟਿਕਾਉਣਯੋਗ ਵਿਕਾਸ  ਬਾਰੇ ਸੈਮੀਨਾਰ ਦਾ ਉਦਘਾਟਨ ਕੀਤਾ ਅਤੇ ਪ੍ਰਧਾਨਗੀ ਕੀਤੀ । ਉਨ੍ਹਾਂ ਨੇ ਦਿੱਲੀ ਯੂਨੀਵਰਸਿਟੀ ਦੇ ਅੰਦਰ ਆਰਥਿਕ ਉੱਨਤੀ ਲਈ ਸੰਸਥਾ ਵਿੱਚ ਡਿਜੀਟਲ ਜਨਸੰਖਿਆ ਕਲਾਕ ਦਾ ਵੀ ਉਦਘਾਟਨ ਕੀਤਾ । ਕੇਂਦਰੀ ਮੰਤਰੀ ਨੇ ਡਾਕਟਰ ਦੀਪਾਂਜਲੀ ਹੈਲੋਏ ਅਤੇ ਡਾਕਟਰ ਸੁਰੇਸ਼ ਸ਼ਰਮਾ ਦੁਆਰਾ ਲਿਖੀ “ਅਸਾਮ ਵਿੱਚ ਇਨਫੈਂਟ ਅਤੇ ਬੱਚਿਆਂ ਦੀ ਮੌਤ ਦਰ — ਜਨਸੰਖਿਆ ਸਬੰਧੀ ਅਤੇ ਸਮਾਜਿਕ — ਆਰਥਿਕ ਅੰਤਰ ਸਬੰਧਾਂ” ਦੇ ਸਿਰਲੇਖ ਹੇਠ ਕਿਤਾਬ ਨੂੰ ਵੀ ਲਾਂਚ ਕੀਤਾ । ਇਸ ਮੌਕੇ ਇੱਕ ਐੱਚ ਐੱਮ ਆਈ ਐੱਸ ਕਿਤਾਬਚਾ / ਰੈਡੀ ਰੈਕਨਰ ਵੀ ਜਾਰੀ ਕੀਤਾ ।
ਸ਼੍ਰੀ ਗਣੇਸ਼ ਚਤੁਰਥੀ ਦੇ ਪਾਵਨ ਮੌਕੇ ਤੇ ਹਰੇਕ ਲਈ ਸ਼ੁੱਭਕਾਮਨਾਵਾਂ ਦਿੰਦਿਆਂ ਡਾਕਟਰ ਪਵਾਰ ਨੇ ਜਨਸੰਖਿਆ ਬਾਰੇ ਵੱਡੀ ਪੱਧਰ ਤੇ ਵਿਚਾਰ ਚਰਚਾ ਅਤੇ ਜਾਗਰੂਕਤਾ ਦੀ ਜਰੂਰਤ ਤੇ ਜ਼ੋਰ ਦਿੰਦਿਆਂ , ਕਿਉਂਕਿ ਭਾਰਤ ਅਨੁਮਾਨਾਂ ਅਨੁਸਾਰ 2027 ਤੱਕ ਸਭ ਤੋਂ ਵੱਧ ਜਨਸੰਖਿਆ ਵਾਲਾ ਦੇਸ਼ ਬਣਨ ਲਈ ਤਿਆਰ ਹੈ, ਕਿਹਾ ਕਿ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ ਦੇਸ਼ ਭਰ ਵਿੱਚ ਸਿਹਤ ਬੁਨਿਆਦੀ ਢਾਂਚੇ ਨੂੰ ਮਜ਼ਬੂਤ ਕਰਨ ਅਤੇ ਪ੍ਰਧਾਨ ਮੰਤਰੀ ਦੀ ਦ੍ਰਿਸ਼ਟੀ “ਸਾਰਿਆਂ ਲਈ ਸਿਹਤ” ਪੂਰੀ ਕਰਨ ਲਈ ਵਚਨਬੱਧ ਹੈ । ਉਨ੍ਹਾਂ ਕਿਹਾ , “ਜਨਸੰਖਿਆ ਨੀਤੀ ਦਾ ਇਰਾਦਾ ਜਨਸੰਖਿਆ ਨੂੰ ਸਥਿਰ ਕਰਨਾ ਹੋਣਾ ਚਾਹੀਦਾ ਹੈ ਅਤੇ ਇਨ੍ਹਾਂ ਦੋਨਾਂ ਲਈ ਮੈਕਰੋ ਤੇ ਮਾਈਕ੍ਰੋ ਪਹੁੰਚ ਦੀ ਲੋੜ ਹੈ । ਸਰਕਾਰ ਇਹ ਯਕੀਨੀ ਬਣਾ ਰਹੀ ਹੈ ਕਿ ਸਾਫ਼ ਫਿਊਲ , ਘਰ , ਸਾਫ਼ ਪਾਣੀ ਅਤੇ ਸਿਹਤ ਹਰੇਕ ਨੂੰ ਮਿਲੇ “। ਜਨਸੰਖਿਆ ਦਾ ਅੰਦਾਜ਼ਾ ਜਨਤਕ ਵਸਤਾਂ ਦੀ ਪਹੁੰਚ ਅਤੇ ਵੰਡ ਵਿੱਚ ਕਿਵੇਂ ਮਹੱਤਵਪੂਰਨ ਹੋ ਸਕਦਾ ਹੈ , ਬਾਰੇ ਦੱਸਦਿਆਂ ਉਨ੍ਹਾਂ ਨੇ ਜਨਸੰਖਿਆ ਖੋਜ ਕੇਂਦਰਾਂ ਦੀ ਮਹੱਤਵਪੂਰਨ ਭੂਮਿਕਾ ਤੇ ਰੌਸ਼ਨੀ ਪਾਈ ਜੋ ਸਮਕਾਲੀ ਮੁੱਦਿਆਂ ਬਾਰੇ ਖੋਜ ਕਰਕੇ ਨਿਭਾ ਸਕਦਾ ਹੈ ।
ਸਿਹਤ ਮੰਤਰੀ ਨੇ ਪੀ ਆਰ ਸੀਜ਼ ਦੁਆਰਾ ਵੱਡੀ ਰੇਂਜ ਤੇ ਕੀਤੇ ਅਧਿਐਨਾਂ ਦੀ ਪ੍ਰਸ਼ੰਸਾ ਕੀਤੀ , ਜੋ ਨੀਤੀ ਬਣਾਉਣ ਅਤੇ ਸਕੀਮਾਂ ਦੇ ਮੁਲਾਂਕਣ ਵਿੱਚ ਸਹਾਇਤਾ ਕਰਦੇ ਹਨ । ਉਨ੍ਹਾਂ ਨੋਟ ਕੀਤਾ ਕਿ ਪੀ ਆਰ ਸੀਜ਼ ਨੇ ਦੇਸ਼ ਭਰ ਦੇ ਹੈਲਥ ਅਤੇ ਵੈੱਲਨੈੱਸ ਸੈਂਟਰਾਂ ਦਾ ਦੌਰਾ ਕੀਤਾ । ਉਨ੍ਹਾਂ ਨੇ ਇਸ ਗੱਲ ਤੇ ਜ਼ੋਰ ਦਿੱਤਾ ਕਿ ਭਾਰਤ ਸਰਕਾਰ ਦੇ ਵੱਖ ਵੱਖ ਫਲੈਗਸਿ਼ਪ ਪ੍ਰੋਗਰਾਮ ਜਿਵੇਂ ਲਕਸ਼ਯਾ , ਕਾਇਆਕਲਪ ਅਤੇ ਆਯੂਸ਼ਮਾਨ ਭਾਰਤ ਦੀ ਨਿਗਰਾਨੀ ਵਿੱਚ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਦੀ ਜਨਸੰਖਿਆ ਖੋਜ ਕੇਂਦਰ ਕਿਵੇਂ ਸਹਾਇਤਾ ਕਰ ਸਕਦੇ ਹਨ ।
ਡਾਕਟਰ ਪਵਾਰ ਨੇ ਜ਼ੋਰ ਦਿੱਤਾ ਕਿ ਜਨਸੰਖਿਆ ਕਲਾਕ ਹਰੇਕ ਲਈ ਫਾਇਦੇਮੰਦ ਹੋਵੇਗੀ , ਕਿਉਂਕਿ ਇਹ ਪੂਰੇ ਰਾਸ਼ਟਰ ਦੀ ਜਨਸੰਖਿਆ ਦੀ ਸੰਖੇਪ ਜਾਣਕਾਰੀ ਅਤੇ ਅੰਤਰਸਰਗਰਮੀ ਮੁਹੱਈਆ ਕਰਦੀ ਹੈ । ਉਨਾਂ ਕਿਹਾ ਕਿ ਜਨਸੰਖਿਆ ਕਲਾਕ ਭਾਰਤ ਦੀ ਜਨਸੰਖਿਆ ਦਾ ਮਿੰਟ ਦਰ ਮਿੰਟ ਅੰਦਾਜ਼ਾ ਮੁਹੱਈਆ ਕਰੇਗੀ । ਇਹ ਕੁੱਲ ਪ੍ਰਜਣਨ ਦਰ , ਇਨਫੈਂਟ ਮੌਤ ਦਰ ਅਤੇ ਜੱਚਾ ਬੱਚਾ ਮੌਤ ਦਰ ਬਾਰੇ ਡਾਟਾ ਕੈਪਚਰ ਕਰਨ ਵਿੱਚ ਵੀ ਮਦਦ ਕਰੇਗੀ । ਉਨ੍ਹਾਂ ਆਸ ਪ੍ਰਗਟ ਕੀਤੀ ਕਿ ਇਹ ਕਲਾਕ ਖੋਜ ਦੇ ਵਿੱਚ ਆਪਣੇ ਮਹੱਤਵ ਤੋਂ ਇਲਾਵਾ ਨੌਜਵਾਨ ਪੀੜ੍ਹੀਆਂ ਵਿੱਚ ਜਾਗਰੂਕਤਾ ਪੈਦਾ ਕਰੇਗੀ ।
ਐੱਮ ਐੱਸ ਸੰਧਿਆ ਕ੍ਰਿਸ਼ਨਾਮੂਰਤੀ , ਡੀ ਜੀ  , ਡੀ ਜੀ ਸ਼੍ਰੀ ਡੀ ਕੇ ਓਝਾ , ਡੀ ਡੀ ਜੀ  ਅਤੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਹੋਰ ਸੀਨੀਅਰ ਅਧਿਕਾਰੀ ਵੀ ਇਸ ਮੌਕੇ ਹਾਜ਼ਰ ਸਨ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਏਅਰੋ ਇੰਡੀਆ ਸਹਿਯੋਗ ਲਈ ਇੱਕ ਸ਼ਾਨਦਾਰ ਪਲੇਟਫਾਰਮ ਹੈ
ਪ੍ਰਧਾਨ ਮੰਤਰੀ ,ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਕਿ ਭਾਰਤ ਵਿੱਚ ਰੱਖਿਆ ਅਤੇ ਏਅਰੋਸਪੇਸ ਵਿੱਚ ਅਸੀਮ ਸਮਰੱਥਾ ਹੈ । ਏਅਰੋਇੰਡੀਆ ਇਨ੍ਹਾਂ ਖੇਤਰਾਂ ਵਿੱਚ ਸਹਿਯੋਗ ਲਈ ਇੱਕ ਸ਼ਾਨਦਾਰ ਪਲੇਟਫਾਰਮ ਹੈ ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, “ਭਾਰਤ ਵਿੱਚ ਰੱਖਿਆ ਅਤੇ ਏਅਰੋਸਪੇਸ ਵਿੱਚ ਅਸੀਮ ਸਮਰੱਥਾ ਹੈ। ਏਅਰੋਇੰਡੀਆ ਇਨ੍ਹਾਂ ਖੇਤਰਾਂ ਵਿੱਚ ਸਹਿਯੋਗ ਲਈ ਇੱਕ ਸ਼ਾਨਦਾਰ ਪਲੇਟਫਾਰਮ ਹੈ। ਭਾਰਤ ਸਰਕਾਰ ਨੇ ਇਨ੍ਹਾਂ ਖੇਤਰਾਂ ਵਿੱਚ ਭਵਿੱਖ ਦੀ ਦ੍ਰਿਸ਼ਟੀ ਤੋਂ ਸੁਧਾਰ ਕੀਤੇ ਹਨ ਜਿਨ੍ਹਾਂ ਤੋਂ ਆਤਮਨਿਰਭਰ ਭਾਰਤ ਬਣਨ ਦੀ ਸਾਡੀ ਕੋਸ਼ਿਸ਼ ਨੂੰ ਪ੍ਰੋਤਸਾਹਨ ਮਿਲੇਗਾ ।
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਹੋਰ ਪੱਛੜੀਆਂ ਜਾਤਾਂ ਤੇ ਕ੍ਰੀਮੀ ਲੇਅਰ ਦੀ ਆਮਦਨ ਸੀਮਾ
ਹੋਰ ਪੱਛੜੀਆਂ ਜਾਤਾਂ  ’ਚ ਕ੍ਰੀਮੀ ਲੇਅਰ ਨਿਰਧਾਰਤ ਕਰਨ ਲਈ ਆਮਦਨ ਮਾਪਦੰਡ ਵਿੱਚ ਸੋਧ ਲਈ ਇੱਕ ਤਜਵੀਜ਼ ਸਰਕਾਰ ਦੇ ਵਿਚਾਰ ਅਧੀਨ ਹੈ।
ਇਹ ਜਾਣਕਾਰੀ ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਣ ਰਾਜ ਮੰਤਰੀ ਸੁਸ਼੍ਰੀ ਪ੍ਰਤਿਮਾ ਭੌਮਿਕ ਨੇ ਰਾਜ ਸਭਾ ’ਚ ਇੱਕ ਲਿਖਤੀ ਜਵਾਬ ਰਾਹੀਂ ਦਿੱਤੀ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਡਿਸਪੋਜ਼ੇਬਲ ਮਾਸਕ ਲਈ ਜੈਵਿਕ-ਅਜੈਵਿਕ ਹਾਈਬ੍ਰਿਡ ਨੈਨੋ ਕੋਟਿੰਗਸ : ਪੈਥੋਜੈਨਿਕ  ਕੋਵਿਡ-19 ਦੇ ਖ਼ਿਲਾਫ਼ ਇੱਕ ਸ਼ਕਤੀਸ਼ਾਲੀ ਹਥਿਆਰ
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਨੇ ਜਿਓਤੀ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਬੰਗਲੁਰੂ ਦੇ ਡਾ: ਵਿਸ਼ਵਨਾਥ ਆਰ ਵਲੋਂ ਵਿਕਸਿਤ ਕੀਤੇ ਗਏ ਡਿਸਪੋਜ਼ੇਬਲ ਮਾਸਕ ਲਈ ਵਿਕਸਿਤ ਜੈਵਿਕ-ਹਾਈਬ੍ਰਿਡ ਨੈਨੋ ਕੋਟਿੰਗਜ਼ ਦੇ ਵਿਆਪਕ ਉਤਪਾਦਨ ਨੂੰ ਡੀਐੱਸਟੀ ਨੈਨੋ ਮਿਸ਼ਨ ਤਹਿਤ ਹਮਾਇਤ ਦੇਣ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ।
ਡਾ. ਵਿਸ਼ਵਨਾਥਨ ਆਰ ਦਾ ਟੀਚਾ ਪਾਲੀਮਰ ਮੈਟ੍ਰਿਕਸ ਨਾਲ ਸਿਲੀਕਾ ਨੈਨੋ ਕਣਾਂ ਉੱਤੇ ਅਧਾਰਿਤ ਕ੍ਰਿਆਸ਼ੀਲ ਜੈਵਿਕ-ਅਜੈਵਿਕ ਹਾਈਬ੍ਰਿਡ ਨੈਨੋ ਕੋਟਿੰਗ ਦੇ ਵਿਕਾਸ ਲਈ ਸੋਲ-ਜੈਲ ਨੈਨੋ ਟੈਕਨੋਲੋਜੀ ਦੀ ਵਰਤੋਂ ਕਰਨਾ ਹੈ, ਜਿਸ ਨਾਲ ਮਾਸਕ ਦੀ ਸਤਹ ਦੇ ਸੰਪਰਕ ਵਿੱਚ ਆਉਣ ਵਾਲੇ ਕੋਵਿਡ-19 ਨਾਲ ਸਬੰਧਿਤ ਰੋਗਜਨਕ ਵਾਇਰਸ ਖਤਮ ਹੋ ਜਾਂਦਾ ਹੈ।
ਉਹ ਵਿਕਸਿਤ ਕੀਤੀ ਗਈ ਨੈਨੋ ਕੋਟਿੰਗ ਨਾਲ ਮੈਡੀਕਲ ਮਾਸਕਾਂ ਨੂੰ ਕੀਟਾਣੂਮੁਕਤ ਬਣਾਉਣਗੇ ਅਤੇ ਉਨ੍ਹਾਂ ਦੀ ਕੀਟਾਣੂਸੋਧਨ ਸਮਰੱਥਾ ਦਾ ਪ੍ਰਦਰਸ਼ਨ ਕਰਨ ਦੇ ਨਾਲ ਹੀ ਉਦਯੋਗਾਂ ਨੂੰ ਤਕਨੀਕ ਦੇ ਤਬਾਦਲੇ ਦੀ ਇੱਕ ਕਾਰਜਯੋਜਨਾ ਤਿਆਰ ਕਰਨਗੇ।
ਕੋਵਿਡ-19 ਮਹਾਮਾਰੀ ਦੇ ਚਲਦਿਆਂ ਪੈਦਾ ਹੋਏ ਸੰਕਟਪੂਰਣ ਹਾਲਾਤ ਨੂੰ ਦੇਖਦੇ ਹੋਏ ਸੁਰੱਖਿਆਤਮਕ ਮਾਸਕਾਂ ਦੀ ਮੰਗ ਕਾਫੀ ਵਧ ਗਈ ਹੈ ਅਤੇ ਇਸ ਦੇ ਨਾਲ ਹੀ ਉਨ੍ਹਾਂ ਦੀਆਂ ਕੀਮਤਾਂ ਵੀ ਵੱਧ ਗਈਆਂ ਹਨ। ਹਾਲਾਂਕਿ ਬਜ਼ਾਰ ਵਿੱਚ ਕਈ ਤਰ੍ਹਾਂ ਦੇ ਮਾਸਕ ਮੁਹੱਈਆ ਹਨ ਪਰ ਇਨਫੈਕਸ਼ਨ ਤੋਂ ਸੁਰੱਖਿਆ ਲਈ ਸਹੀ ਮਾਸਕ ਦੀ ਚੋਣ ਕਾਫੀ ਮੁਸ਼ਕਿਲ ਬਣੀ ਹੋਈ ਹੈ।
ਬਾਜ਼ਾਰ ਵਿੱਚ ਮੁਹੱਈਆ ਐੱਨ-95 ਮਾਸਕ ਵਾਇਰਸ ਅਤੇ ਬੈਕਟੀਰੀਆ ਸਮੇਤ ਹਰ ਤਰ੍ਹਾਂ ਦੇ ਕਣਾਂ ਨੂੰ ਰੋਕਣ ਦੇ ਸਮਰੱਥ ਹੈ, ਪਰ ਇਹ ਕਾਫੀ ਮਹਿੰਗਾ ਹੈ ਅਤੇ ਵਰਤੋਂ ਤੋਂ ਪਹਿਲਾਂ ਇਸ ਦੀ ਪਰਖ ਦੀ ਲੋੜ ਹੁੰਦੀ ਹੈ। ਇਸ ਤੋਂ ਇਲਾਵਾ ਪਾਏ ਜਾਣ ਵਾਲੇ ਮਾਸਕ ਦੀ ਸਤਹ ਕਈ ਤਰ੍ਹਾਂ ਨਾਲ ਸੰਪਰਕ ਵਿੱਚ ਆਉਂਦੀ ਹੈ ਅਤੇ ਇਸ ਤਰ੍ਹਾਂ ਉਹ ਗੰਦਾ ਹੋ ਜਾਂਦਾ ਹੈ। ਇਨ੍ਹਾਂ ਪਹਿਲੂਆਂ ਦੇ ਚਲਦਿਆਂ ਨਵੇਂ ਹੱਲ ਦੀ ਲੋਡ਼ ਹੈ, ਜਿਸ ਨਾਲ ਡਿਸਪੋਜ਼ੇਬਲ ਮੈਡੀਕਲ ਮਾਸਕਾਂ ਨਾਲ ਜੁੜੀਆਂ ਚਿੰਤਾਵਾਂ ਨੂੰ ਦੂਰ ਕੀਤਾ ਜਾ ਸਕੇ।
ਖੋਜਕਾਰਾਂ ਵਲੋਂ ਸੋਲ ਜੈੱਲ ਤਕਨੀਕ ਦੀ ਵਰਤੋਂ ਕਰਦੇ ਹੋਏ ਨੈਨੋ ਕਣਾਂ ਦੇ ਸਹਾਰੇ ਨੈਨੋ ਕੋਟਿੰਗ ਹਾਈਡ੍ਰੋਫੋਬਿਕ ਦਾ ਨਿਰਮਾਣ ਕੀਤਾ ਜਾਵੇਗਾ, ਜਿਸ ਨਾਲ ਮਾਸਕ ਦੀ ਸਤਹ ਤੋਂ ਪ੍ਰਭਾਵੀ ਤੌਰ ‘ਤੇ ਪਾਣੀ / ਨਮੀ ਨੂੰ ਹਟਾਉਣਾ ਸੰਭਵ ਹੋਵੇਗਾ। ਨੈਨੋ ਕਟਿੰਗ ਸੁਰੱਖਿਅਤ ਅਤੇ ਕਿਫਾਇਤੀ ਹੋਣ ਦੇ ਨਾਲ ਨਾਲ ਕੋਵਿਡ-19 ਲਈ ਕਾਫੀ ਪ੍ਰਭਾਵੀ ਵੀ ਹੈ। ਇਸ ਨਾਲ ਆਮ ਆਦਮੀ ਦੀਆਂ ਵਿਆਪਕ ਲੋੜਾਂ ਦੀ ਪੂਰਤੀ ਹੋ ਸਕੇਗੀ ਅਤੇ ਸਮਾਜ ਲਈ ਇੱਕ ਸੁਰੱਖਿਅਤ ਅਤੇ ਤੰਦਰੁਸਤ ਵਾਤਾਵਰਣ ਦੇਣ ਵਿੱਚ ਮਦਦ ਮਿਲੇਗੀ।
ਡੀਐੱਸਟੀ ਸਕੱਤਰ ਪ੍ਰੋਫੈਸਰ ਆਸ਼ੂਤੋਸ਼ ਸ਼ਰਮਾ ਨੇ ਕਿਹਾ " ਮਾਈਕ੍ਰੋਬਿਅਲ ਰੋਕੂ ਅਤੇ ਪਾਣੀ ਰੋਕੂ ਮਾਸਕ ਦਾ ਉਦੇਸ਼ ਕਾਫੀ ਅਹਿਮ ਹੈ, ਕਿਉਂਕਿ ਵਾਤਾਵਰਣ ਵਿੱਚ ਨਮ ਤਰਲ ਦੀ ਮਾਤਰਾ ਜ਼ਿਆਦਾ ਹੈ ਜਾਂ ਮਾਸਕ ਨੂੰ ਠੀਕ ਕਰਨ ਲਈ ਘੜੀ ਮੁੜੀ ਛੂਹਣਾ ਪੈਂਦਾ ਹੈ। ਅਜਿਹੀਆਂ ਕਈ ਤਰ੍ਹਾਂ ਦੀਆਂ ਕੋਟਿੰਗਸ ਤਿਆਰ ਕੀਤੀਆਂ ਜਾ ਰਹੀਆਂ ਹਨ ਜੋ ਜੇ ਸੁਰੱਖਿਅਤ ਹੋਣ, ਸਾਹ ਲੈਣ ਦੀ ਪ੍ਰਕਿਰਿਆ ਨਾਲ ਸਮਝੌਤਾ ਨਾ ਕਰਨ ਅਤੇ ਕਿਫਾਇਤੀ ਹੋਣ ਤਾਂ ਇਹ ਕਾਫੀ ਅਹਿਮ ਹੋ ਸਕਦੀਆਂ ਹਨ
 ਉੱਤੇ ਸੰਪਰਕ ਕਰੋ।)
ਰਾਸ਼ਟਰਪਤੀ ਸਕੱਤਰੇਤ
14, 21 ਅਤੇ 28 ਜਨਵਰੀ ਨੂੰ ਚੇਂਜ ਆਵ੍ ਗਾਰਡ  ਸਮਾਰੋਹ ਦਾ ਆਯੋਜਨ ਨਹੀਂ ਹੋਵੇਗਾ
ਗਣਤੰਤਰ ਦਿਵਸ ਪਰੇਡ ਅਤੇ ਬੀਟਿੰਗ ਰਿਟ੍ਰੀਟ ਸਮਾਰੋਹ ਦੇ ਪੂਰਵ–ਅਭਿਆਸ  ਦੇ ਕਾਰਨ 14 ਜਨਵਰੀ ਤੋਂ 28 ਜਨਵਰੀ 2023  ਦੇ ਦਰਮਿਆਨ ਚੇਂਜ ਆਵ੍ ਗਾਰਡ  ਸਮਾਰੋਹ ਦਾ ਆਯੋਜਨ ਨਹੀਂ ਹੋਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦੇਸ਼ਵਾਸੀਆਂ ਨੂੰ ਓਡੀਆ ਨਵੇਂ ਸਾਲ ਅਤੇ ਮਹਾ ਬਿਸ਼ੁਬ ਪਾਨਾ ਸੰਕ੍ਰਾਂਤੀ ਦੀਆਂ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦੇਸ਼ਵਾਸੀਆਂ ਨੂੰ ਓਡੀਆ ਨਵੇਂ ਸਾਲ ਅਤੇ ਮਹਾ ਬਿਸ਼ੁਬ ਪਾਨਾ ਸੰਕ੍ਰਾਂਤੀ ਦੀਆਂ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਓਡੀਆ ਨਵੇਂ ਸਾਲ ਅਤੇ ਮਹਾ ਬਿਸ਼ੁਬ ਪਾਨਾ ਸੰਕ੍ਰਾਂਤੀ ਦੀਆਂ ਵਧਾਈਆਂ।
ਮੇਰੀ ਕਾਮਨਾ ਹੈ ਕਿ ਨਵਾਂ ਸਾਲ ਬਹੁਤ ਸਾਰੀਆਂ ਖੁਸ਼ੀਆਂ ਲੈ ਕੇ ਆਵੇ। ਸਾਡੇ ਸਮਾਜ ਵਿੱਚ ਭਾਈਚਾਰੇ ਦੀ ਭਾਵਨਾ ਵਧੇ ਅਤੇ ਸਾਰੇ ਪੂਰੀ ਤਰ੍ਹਾਂ ਸਵਸਥ ਰਹਿਣ।”
ਵਣਜ ਤੇ ਉਦਯੋਗ ਮੰਤਰਾਲਾ
ਸ਼੍ਰੀ ਪੀਯੂਸ਼ ਗੋਇਲ ਵੱਲੋਂ ਸੂਬਿਆਂ ਦੇ ਉਦਯੋਗ ਮੰਤਰੀਆਂ ਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਪ੍ਰਸ਼ਾਸਕਾਂ ਨਾਲ ਉਦਯੋਗਿਕ ਸਰਗਰਮੀ ਤੇ ਸਰਮਾਏਕਾਰੀ ਵਧਾਉਣ ਬਾਰੇ ਵਰਚੂਅਲ ਮੀਟਿੰਗ ।
ਕੌਮੀ ਜੀ ਆਈ ਐਸ - ਅਧਾਰਤ ਭੂੰਮੀ ਬੈਂਕ ਸਿਸਟਮ ਦੀ ਸ਼ੁਰੂਆਤ ।
ਸ਼੍ਰੀ ਗੋਇਲ ਵੱਲੋਂ ਸੂਬਿਆਂ ਨੂੰ ਟੀਮ ਇੰਡੀਆ ਦੀ ਭਾਵਨਾ ਨਾਲ ਇਕੱਠੇ ਹੋ ਕੇ ਕੰਮ ਕਰਨ ਦਾ ਸੱਦਾ।
'ਇੱਕ ਜਿਲਾ ਇੱਕ ਵਸਤੂ' ਪਹੁੰਚ ਬਾਰੇ ਸ਼੍ਰੀ ਗੋਇਲ ਨੇ ਕਿਹਾ ਕਿ ਇਸ ਨਾਲ ਭਾਰਤ ਨੂੰ ਉਤਪਾਦਨ ਦਾ ਇੱਕ
ਪਾਵਰ ਹਾਊਸ ਬਣਾਉਣ ਵਿੱਚ ਮਦਦ ਮਿਲੇਗੀ।
ਵਣਜ ਤੇ ਉਦਯੋਗ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਅੱਜ ਸੂਬਿਆਂ ਦੇ ਉਦਯੋਗ ਮੰਤਰੀਆਂ, ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਪ੍ਰਸਾਸਕਾਂ ਤੇ ਕੇਂਦਰ ਤੇ ਸੂਬਾ ਸਰਕਾਰਾਂ ਦੇ ਉਚ ਅਧਿਕਾਰੀਆਂ ਨਾਲ ਵਰਚੂਅਲ ਮੀਟਿੰਗ ਕੀਤੀ । ਇਸ ਮੀਟਿੰਗ ਦੌਰਾਨ ਦੇਸ਼ ਵਿੱਚ ਉਦਯੋਗਿਕ ਉਤਪਾਦਨ ਵਧਾਏ ਜਾਣ, ਸਰਮਾਏਕਾਰੀ ਨੂੰ ਅਕਰਸ਼ਿਤ ਕਰਨ, 'ਇੱਕ ਜਿਲਾ ਇੱਕ ਵਸਤੂ' ਪਹੁੰਚ ਨੂੰ ਅੱਗੇ ਤੋਰਨ ਤੇ ਆਤਮ ਨਿਰਭਰ ਭਾਰਤ ਪ੍ਰਤੀ ਇੱਕ ਕੌਮੀ ਲਹਿਰ ਨੂੰ ਹੱਲਾਸ਼ੇਰੀ ਦੇਣ ਵਰਗੇ ਮੁਦਿਆਂ ਤੇ ਚਰਚਾ ਕੀਤੀ ਗਈ।
ਸ਼੍ਰੀ ਪੀਯੂਸ਼ ਗੋਇਲ ਨੇ ਜੀ ਆਈ ਐਸ-ਅਧਾਰਤ ਭੂੰਮੀ ਬੈਂਕ ਸਿਸਟਮ ਦੀ ਈ-ਸ਼ੁਰੂਆਤ ਕੀਤੀ। ਇਹ ਸਿਸਟਮ ਉਦਯੋਗਿਕ ਸੂਚਨਾ ਪ੍ਰਣਾਲੀ ਨੂੰ ਸੂਬਾ ਜੀ ਆਈ ਐਸ ਪ੍ਰਣਾਲੀਆਂ ਨਾਲ ਜੋੜ ਕੇ ਵਿਕਸਤ ਕੀਤਾ ਜਾ ਰਿਹਾ ਹੈ। ਅੱਜ ਇਹ ਪ੍ਰਾਜੈਕਟ 6 ਸੂਬਿਆਂ ਲਈ ਸ਼ੁਰੂ ਕੀਤਾ ਗਿਆ। ਸਿਸਟਮ ਨੂੰ ਲਾਂਚ ਕਰਦਿਆਂ ਸ਼੍ਰੀ ਗੋਇਲ ਨੇ ਭਰੋਸਾ ਪ੍ਰਗਟ ਕੀਤਾ ਕਿ ਹੋਰ ਸੂਬੇ ਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਦਸੰਬਰ 2020 ਤੱਕ ਇਸ ਸਿਸਟਮ ਨਾਲ ਜੁੜ ਜਾਣਗੇ। ਉਨਾ ਕਿਹਾ ਕਿ ਇਹ ਇੱਕ ਛੋਟਾ ਨਮੂਨਾ ਹੈ ਅਤੇ ਇਸ ਨੂੰ ਸੂਬਿਆਂ ਤੋਂ ਸੁਝਾਅ ਮਿਲਣ ਉਪਰੰਤ ਭੂੰਮੀ ਦੀ ਸ਼ਨਾਖਤ ਤੇ ਖਰੀਦ ਕਰਨ ਲਈ ਇੱਕ ਕਾਰਗਰ ਤੇ ਪਾਰਦਰਸ਼ੀ ਤੰਤਰ ਵਜੋਂ ਵਿਕਸਿਤ ਕੀਤਾ ਜਾਵੇਗਾ।
ਆਪਣੇ ਸੰਬੋਧਨ ਵਿੱਚ ਸ਼੍ਰੀ ਗੋਇਲ ਨੇ ਦੇਸ਼ ਵਿੱਚ ਉਦਯੋਗਿਕ ਸਰਗਰਮੀਆਂ ਨੂੰ ਵਧਾਉਣ ਲਈ ਸੂਬਿਆਂ ਨੂੰ ਟੀਮ ਇੰਡੀਆ ਦੀ ਭਾਵਨਾ ਨਾਲ ਕੰਮ ਕਰਨ , ਸਰਮਾਏਕਾਰੀ ਨੂੰ ਅਕਰਸ਼ਿਤ ਕਰਨ, 130 ਕਰੋੜ ਲੋਕਾਂ ਨੂੰ ਬੇਹਤਰ ਜੀਵਨ ਦੇਣ ਅਤੇ ਅਗਲੀਆਂ ਪੀੜੀਆਂ ਨੂੰ ਰੌਸ਼ਨ ਭਵਿੱਖ ਦੇਣ ਦਾ ਸੱਦਾ ਦਿੱਤਾ। ਉਨਾ ਕਿਹਾ ਕਿ ਆਤਮ ਨਿਰਭਰ ਭਾਰਤ ਨੂੰ ਇੱਕ ਸਵੈ ਨਿਰਭਰ ਦੇਸ਼ ਵਜੋਂ ਦੁਨੀਆਂ ਨਾਲ ਭਰੋਸੇ ਤੇ ਮਜ਼ਬੂਤੀ ਵਾਲੀ ਸਥਿਤੀ ਤੋਂ ਆਪਣੇ ਸਰੋਕਾਰ ਵਧਾਉਣੇ ਹੋਣਗੇ। ਉਨਾ ਕਿਹਾ ਕਿ ਭਾਰਤ ਨੂੰ 5 ਸਾਲਾਂ ਵਿੱਚ 5 ਟ੍ਰਿਲੀਅਨ ਡਾਲਰ ਦਾ ਅਰਥਚਾਰਾ ਬਣਾਉਣ ਦਾ ਟੀਚਾ ਹਾਸਲ ਕਰਨਾ ਹੈ।
ਵਣਜ ਤੇ ਸਨਅਤ ਰਾਜ ਮੰਤਰੀ ਸ਼੍ਰੀ ਸੋਮ ਪ੍ਰਕਾਸ਼ ਨੇ ਕਿਹਾ ਕਿ ਭਾਰਤ ਨੂੰ ਫੈਕਟਰੀ ਉਤਪਾਦਨ ਦਾ ਧੁਰਾ ਬਣਾਉਣ ਤੇ ਸਰਮਾਏਕਾਰੀ ਅਕਰਸ਼ਿਤ ਕਰਨ ਲਈ ਸੂਬਿਆਂ ਨੂੰ ਅਹਿਮ ਭੂਮਿਕਾ ਨਿਭਾਉਣੀ ਹੋਵੇਗੀ। ਉਨਾ ਸੂਬਿਆਂ ਨੂੰ ਹਰੇਕ ਜਿਲੇ ਦੀ ਉਸ ਵਸਤੂ ਦੀ ਸ਼ਨਾਖਤ ਕਰਨ ਲਈ ਕਿਹਾ ਜਿਸ ਨੂੰ ਪ੍ਰੋਤਸਾਹਤ ਕੀਤਾ ਜਾ ਸਕਦਾ ਹੈ।
(ਵਾਈਬੀ/ਏਪੀ
ਸੈਰ ਸਪਾਟਾ ਮੰਤਰਾਲਾ
ਟੂਰਿਜ਼ਮ ਮੰਤਰਾਲੇ ਨੇ ਦੇਸ਼ ਵਿੱਚ ਵਿਸ਼ੇਸ਼ ਰੂਪ ਤੋਂ ਮਹਾਮਾਰੀ ਦੇ ਸਮੇਂ ਵਿੱਚ ਹੋਸਪੀਟੇਲਿਟੀ ਅਤੇ ਸੈਰ-ਸਪਾਟਾ ਉਦਯੋਗ ਨੂੰ ਮਜ਼ਬੂਤ ਕਰਨ ਲਈ ਮੇਕਮਾਈਟ੍ਰਿਪ  ਪ੍ਰਾਈਵੇਟ ਲਿਮਿਟੇਡ ਅਤੇ ਆਈਬਿਬੋ ਗਰੁੱਪ ਪ੍ਰਾਈਵੇਟ ਲਿਮਿਟੇਡ ਦੇ ਨਾਲ ਐੱਮਓਯੂ ‘ਤੇ ਹਸਤਾਖਰ ਕੀਤੇ
ਮੁੱਖ ਅੰਸ਼
-
ਸੈਰ-ਸਪਾਟਾ ਮੰਤਰਾਲਾ ਪਹਿਲੇ ਹੀ ਈਜੀਮਾਈਟ੍ਰਿਪ, ਕਲਿਯਰ ਟ੍ਰਿਪ ਅਤੇ ਯਾਤਰਾ ਡਾੱਟ ਕਾੱਮ ਦੇ ਨਾਲ ਐੱਮਓਯੂ ਸਾਈਨ ਕਰ ਚੁੱਕਿਆ ਹੈ।
-
ਇਸ ਐੱਮਓਯੂ ਦਾ ਮੁੱਖ ਉਦੇਸ਼ ਅਜਿਹੀਆਂ ਆਵਾਸ ਇਕਾਈਆਂ ਨੂੰ ਜਿਨ੍ਹਾਂ ਨੇ ਓਟੀਏ ਪਲੇਟਫਾਰਮ ਦੇ ਜ਼ਰੀਏ ਖੁਦ ਨੂੰ ਸਵੈ ਪ੍ਰਮਾਣਿਤ ਕਰਵਾਇਆ ਹੈ, ਕਿ ਅਧਿਕ ਤੋਂ ਅਧਿਕ ਸੈਲਾਨੀਆਂ ਦੀਆਂ ਨਜ਼ਰਾਂ ਵਿੱਚ ਲਿਆਇਆ ਜਾ ਸਕੇ।
ਸੈਰ-ਸਪਾਟਾ ਮੰਤਰਾਲੇ ਨੇ ਵਿਸ਼ੇਸ਼ ਰੂਪ ਤੋਂ ਮਹਾਮਾਰੀ ਦੇ ਸਮੇਂ ਵਿੱਚ ਹੋਸਪੀਟੇਲਿਟੀ ਅਤੇ ਸੈਰ-ਸਪਾਟਾ ਉਦਯੋਗ ਨੂੰ ਮਜ਼ਬੂਤ ਕਰਨ ਦੇ ਆਪਣੇ ਚਲ ਰਹੇ ਯਤਨਾਂ ਵਿੱਚ, ਮੇਕਮਾਈਟ੍ਰਿਪ  ਪ੍ਰਾਈਵੇਟ ਲਿਮਿਟੇਡ ਅਤੇ ਆਈਬਿਬੋ ਗਰੁੱਪ ਪ੍ਰਾਈਵੇਟ ਲਿਮਿਟੇਡ ਦੇ ਨਾਲ 17 ਅਗਸਤ, 2021 ਨੂੰ ਸਹਿਮਤੀ ਪੱਤਰ  ‘ਤੇ ਹਸਤਾਖਰ ਕੀਤੇ ਹਨ। ਸੈਰ-ਸਪਾਟਾ ਮੰਤਰਾਲਾ ਪਹਿਲੇ ਹੀ ਈਜੀਮਾਈ ਟ੍ਰਿਪ, ਕਲਿਯਰ ਟ੍ਰਿਪ ਤੇ ਯਾਤਰਾ ਡਾੱਟ ਕਾੱਮ ਦੇ ਨਾਲ ਐੱਮਓਯੂ ਸਾਇਨ ਕਰ ਚੁੱਕਿਆ ਹੈ।
ਇਸ ਐੱਮਓਯੂ ਦਾ ਪ੍ਰਾਥਮਿਕ ਉਦੇਸ਼ ਉਨ੍ਹਾਂ ਆਵਾਸ ਇਕਾਈਆਂ ਨੂੰ ਅਧਿਕ ਤੋਂ ਅਧਿਕ ਲੋਕਾਂ ਦੀਆਂ ਨਜ਼ਰਾਂ ਵਿੱਚ ਲਿਆਉਣਾ ਹੈ। ਜਿਨ੍ਹਾਂ ਨੇ ਓਟੀਏ ਪਲੇਟਫਾਰਮ ਦੇ ਜ਼ਰੀਏ ਸਾਥੀ  ‘ਤੇ ਸਵੈ-ਪ੍ਰਮਾਣਿਤ ਕੀਤਾ ਹੈ। ਸਹਿਮਤੀ ਪੱਤਰ ਦੋਨਾਂ ਪੱਖਾਂ ਨੂੰ ਨਿਧੀ ‘ਤੇ ਇਸ ਦੇ ਨਾਲ ਹੀ ਰਜਿਸਟ੍ਰੇਸ਼ਨ ਕਰਾਉਣ ਲਈ ਪ੍ਰੋਤਸਾਹਿਤ ਕਰਨ ਅਤੇ ਸਥਾਨਿਕ ਸੈਰ-ਸਪਾਟਾ ਉਦਯੋਗ ਨੂੰ ਕੋਵਿਡ 19 ਦੇ ਪ੍ਰਸਾਰ ਨੂੰ ਰੋਕਣ ਲਈ ਉੱਚਿਤ ਸੁਰੱਖਿਆ ਉਪਾਆਂ ਨੂੰ ਅਪਨਾਉਣ ਲਈ ਪ੍ਰੋਤਸਾਹਿਤ ਕਰਨ ਨੂੰ ਵੀ ਰੇਖਾਂਕਿਤ ਕਰਦਾ ਹੈ। ਇਸ ਦੇ ਨਾਲ ਹੀ ਵਿਚਾਰ ਇਹ ਹੈ ਕਿ ਆਵਾਸ ਇਕਾਈਆਂ ਦੀ ਹੋਰ ਜਾਣਕਾਰੀ ਜੁਟਾਈ ਜਾਏ ਜਿਸ ਨਾਲ ਕਾਰਵਾਈ ਯੋਗ ਅੰਤਰਦ੍ਰਿਸ਼ਟੀ ਪ੍ਰਾਪਤ ਹੋਵੇ ਤੇ ਸਬੂਤ ਅਧਾਰਿਤ ਅਤੇ ਨਿਸ਼ਾਨਾ ਉਪਾਆਂ ਨੂੰ ਡਿਜ਼ਾਇਨ ਕੀਤਾ ਜਾਏ ਅਤੇ ਸੁਰੱਖਿਆ ਸਤਿਕਾਰਯੋਗ ਅਤੇ ਲੰਬੇ ਸਮੇਂ ਲਈ ਸੈਰ-ਸਪਾਟਾ ਨੂੰ ਹੁਲਾਰਾ ਮਿਲਿਆ।
ਇਹ ਆਯੋਜਨ ਭਾਰਤੀ ਹੋਸਪੀਟੇਲਿਟੀ ਅਤੇ ਸੈਰ-ਸਪਾਟਾ ਉਦਯੋਗ ਨੂੰ ਮਜ਼ਬੂਤ ਕਰਨ ਦੇ ਉਪਾਆਂ ਨੂੰ ਲਾਗੂ ਕਰਨ ਲਈ ਸੈਰ-ਸਪਾਟਾ ਮੰਤਰਾਲੇ ਅਤੇ ਗੁਣਵੱਤਾ ਕਾਉਂਸਿਲ ਆਵ੍ ਇੰਡੀਆ  ਦਰਮਿਆਨ ਵਿਵਸਥਾ ਦੇ ਤਹਿਤ ਆਯੋਜਿਤ ਕੀਤਾ ਗਿਆ ਸੀ।
ਐੱਮਓਯੂ ‘ਤੇ ਹਸਤਾਖਰ ਸੈਰ-ਸਪਾਟਾ ਮੰਤਰਾਲੇ ਦੇ ਸੰਯੁਕਤ ਸਕੱਤਰ ਸ਼੍ਰੀ ਰਾਕੇਸ਼ ਕੁਮਾਰ ਵਰਮਾ, ਸੈਰ-ਸਪਾਟਾ ਮੰਤਰਾਲੇ ਦੇ ਉਪ ਮਹਾਨਿਦੇਸ਼ਕ , ਸ਼੍ਰੀ ਸੰਜੈ ਸਿੰਘ, ਕਿਊਸੀਆਈ ਦੇ ਸੀਨੀਅਰ ਨਿਦੇਸ਼ਕ ਡਾ. ਏ ਰਾਜ, ਕਿਊਸੀਆਈ ਦੇ ਉਪਨਿਦੇਸ਼ਕ ਸ਼੍ਰੀ ਮੋਹਿਤ ਸਿੰਘ, ਕਿਊਸੀਆਈ ਦੇ ਉਪਨਿਦੇਸ਼ਕ ਡਾ. ਮਹਾਵੀਰ ਪ੍ਰਸਾਦ ਤਿਵਾਰੀ ਸ਼੍ਰੀ. ਅਭਿਸ਼ੇਕ ਲੋਗਾਨੀ, ਚੀਫ ਬਿਜਨੇਸ ਆਫਿਸਰ-ਹੋਟਲ, ਮੇਕਮਾਈਟ੍ਰਿਪ  ਪ੍ਰਾਈਵੇਟ ਲਿਮਿਟੇਡ ਅਤੇ ਆਈਬਿਬੋ ਗਰੁੱਪ ਪ੍ਰਾਈਵੇਟ ਲਿਮਿਟੇਡ ਅਤੇ ਸ਼੍ਰੀ ਵੇਂਕਟੇਸ਼ ਰਾਮ ਕ੍ਰਿਸ਼ਣਾ, ਐਸਵੀਪੀ- ਕਾਰੋਪੇਰੇਟ ਅਫੇਅਰਸ, ਮੇਕਮਾਈਟ੍ਰਿਪ  ਪ੍ਰਾਈਵੇਟ ਲਿਮਿਟੇਡ ਅਤੇ ਆਈਬਿਬੋ ਗਰੁੱਪ ਪ੍ਰਾਈਵੇਟ ਲਿਮਿਟੇਡ ਦੀ ਮੌਜੂਦਗੀ ਵਿੱਚ ਹੋਇਆ।
ਸੈਰ-ਸਪਾਟਾ ਮੰਤਰਾਲੇ ਅਤੇ ਮੇਕਮਾਈਟ੍ਰਿਪ  ਪ੍ਰਾਈਵੇਟ ਲਿਮਿਟੇਡ ਅਤੇ ਆਈਬਿਬੋ ਗਰੁੱਪ ਪ੍ਰਾਈਵੇਟ ਲਿਮਿਟੇਡ ਐੱਮਓਯੂ ਦੇ ਰਾਹੀਂ ਪਹਿਚਾਣੇ ਗਏ ਖੇਤਰਾਂ ਦਾ ਪੂਰਾ ਲਾਭ ਚੁੱਕਣ ਲਈ ਭਾਰਤੀ ਹੋਸਪੀਟੇਲਿਟੀ ਅਤੇ ਸੈਰ-ਸਪਾਟਾ ਖੇਤਰ ਵਿੱਚ ਰਣਨੀਤਿਕ ਅਤੇ ਤਕਨੀਕੀ ਸਹਿਯੋਗ ਨੂੰ ਪ੍ਰੋਤਸਾਹਿਤ ਕਰਨ ਅਤੇ ਹੁਲਾਰਾ ਦੇਣ ਲਈ ਜ਼ਰੂਰੀ ਕਦਮ ਚੁੱਕਣ ਦਾ ਯਤਨ ਕਰਨਗੇ। ਇਹ ਉਮੀਦ ਕੀਤੀ ਜਾਂਦੀ ਹੈ ਕਿ ਭਵਿੱਖ ਵਿੱਚ ਭਾਰਤ ਦੇ ਹੋਸਪੀਟੇਲਿਟੀ ਤੇ ਸੈਰ-ਸਪਾਟਾ ਉਦਯੋਗ ਨੂੰ ਮਜ਼ਬੂਤ ਕਰਨ ਲਈ ਅਜਿਹੇ ਸਹਿਮਤੀ ਪੱਤਰਾਂ ਤੇ ਹਸਤਾਖਰ ਕਰਨ ਲਈ ਹੋਰ ਅਧਿਕ ਓਟੀਏ ਅੱਗੇ ਆਉਣਗੇ।